title: हरिहरन

text: हरिहरन ने 1992 में नवोदित संगीत निर्देशक ए आर रहमान के साथ तमिल फिल्मों की दुनिया में प्रवेश किया। यह मणिरत्नम की फिल्म "रोज़ा" थी। 1998 में, हरिहरन ने अनु मलिक द्वारा संगीतबद्ध हिन्दी फिल्म "बॉर्डर" के गीत "मेरे दुश्मन मेरे भाई" के लिए सर्वश्रेष्ठ पार्श्व गायक का राष्ट्रीय पुरस्कार जीता। हरिहरन को जोगवा के मराठी गीत "जीव रंगला" के लिए एक और राष्ट्रीय पुरस्कार मिला जिसे वर्ष 2009 में अजय अतुल ने बनाया था।


title: हरिहरन

text: हरिहरन ग़ज़ल गायक और संगीतकार हैं जिनके तीस से अधिक एल्बम हैं। अपने शुरुआती करियर में, उनकी कई सफल गज़ल एल्बमें जारी हुई जिसमें से अधिकांशत को उन्होंने स्वयं संगीत दिया। हरिहरन की पहली ग़ज़ल एल्बम में से एक थी "आशा-ए-ग़ज़ल" जिसमें आशा भोसले उनके साथ थीं।


title: हरिहरन

text: एक और उत्कृष्ट ग़ज़ल एल्बम "गुलफाम" थी। उनके द्वारा अन्य प्रमुख ग़ज़ल एल्बम "हाज़िर" (1992), "जश्न" (1996), "हल्का नशा" (1996), "पैग़ाम" (1997), "काश" (2000) और "लाहौर के रंग हरि के संग" (2005) हैं। उनकी लाइव कॉन्सर्ट रिकॉर्डिंग, "हरिहरन इन कॉन्सर्ट" (1990), "सप्तऋषि" (1996) और "स्वर उत्सव" (2001) सफल रहीं। हरिहरन तबला वादक ज़ाकिर हुसैन के साथ अपनी एल्बम "हाज़िर" में काम कर चुके हैं।


title: पोएटिक्स

text: नाटकों में उन्होंने कॉमेडी, ट्रेजेडी और सटायर का उल्लेख किया है। ये इस अर्थ में समान हैं कि ये सभी अनुकरण हैं लेकिन अरस्तु के अनुसार ये तीन तरह से एक दूसरे से भिन्न हैं-


title: पोएटिक्स

text: पहले सिद्धांत के परीक्षण में अरस्तु ने दो तरह के सिद्धांत पाए जिनके जरिए सत्य उद्घाटित होता है- १ अनुकरण तथा २ विधाओं की और अन्य संकल्पना। उनके चिंतन के केंद्र में त्रासदी का विश्लेषण है।


title: पोएटिक्स

text: यद्यपि अरस्तु के पोएटिक्स को पाश्चात्य चिंतन परंपरा में सार्वभौम मान्यता प्राप्त है किंतु उनकी रचना के हर अंश पर मत भिन्नता मिलती है।


title: पोएटिक्स

text: यह रचना पश्चिमी जगत में बहुत लंबे समय तक अनुपलब्ध रही। मध्यकाल और पुनर्जागरण के आरंभिक दौर में यह अबेर्रोस लिखित अरबी संस्करण के लैटिन अनुवाद के माध्यम से उपलब्ध हुई।


title: पोएटिक्स

text: सौंदर्य संबंधी अरस्तु के कार्यों में "काव्यशास्त्र," "राजनीति" तथा "वाक् कला" शामिल हैं। लेकिन पोएटिक्स का संबंध मुख्यतः नाटक से है। किसी समय अरस्तु की यह रचना मूल रूप में दो भागों में विभक्त थी । प्रत्येक भाग अलग-अलग भोजपत्रों के थान पर लिखा गया था।


title: पोएटिक्स

text: इसका केवल पहला भाग ही सुरक्षित रह सका जिसके २३ वें अध्याय में नाट्य कला के भाग के रूप में त्रासदी और महाकाव्य का वर्णन किया गया है। दूसरे खो गए भाग में कॉमेडी का वर्णन किया गया था।


title: पोएटिक्स

text: कुछ विद्वानों का अनुमान है कि "ट्रैकटेटस कोइसलिनियनस" ने दूसरे खो गए भाग की सामग्री का सार प्रस्तुत किया है।


title: पोएटिक्स

text: आधुनिक पुस्तकालयों में उपलब्ध २००१ में प्रकाशित अरस्तु की मूल रचनाओं के "पोएटिक्स" की विषय सूची पाँच भागों में विभक्त है।


title: काला घोड़ा कला महोत्सव

text: काला घोड़ा कला महोत्सव, मुंबई में आयोजित होने वाला एक वार्षिक कला महोत्सव हैं. ये वार्षिक सांस्कृतिक समारोह दक्षिण मुंबई के धरोहर उपक्षेत्र के व्यापक क्षेत्र में आयोजित किया जाता है।


title: भेड़िया (महानायक)

text: भेड़िया (अंग्रेजी; Bheriya) एक काल्पनिक किरदार है, जो भारतीय काॅमिक्स प्रकाशक राज काॅमिक्स के प्रमुख महानायकों में से एक है। भेड़िया की रचना धीरज वर्मा ने दिसंबर १९९३ के दिनों में की थी।


title: भेड़िया (महानायक)

text: तकरीबन पचास हजार साल पूर्व, वुल्फानो नामक एक गणराज्य हुआ करता था, जिसके निवासी बेहद विकसित प्रजाति के भेड़िया-मानव रहा करते थे, जो शक्तिशाली होने साथ दोपाए चलते भी थे। उनके राजा वुल्फा भी एक भेड़िया-मानव थे, जिन्हें एक मानव कन्या, राजकुमारी सुर्वया से प्यार हो जाता है। वह मानव गणराज्य कोंकणी की राजकुमारी थी। वुल्फा अपने गुरुराज भाटिकी की तमाम हिदायतों के बावजूद जादुई वशीकरण माला के बल पर सुर्वया से विवाह कर लेते हैं और इस तरह दंपति को, कोबी प्राप्त होता है। पचास वर्ष गुजरते है और संयोगवश एक दुर्घटना में कोबी पर लगा वह शाप मिटता है और स्वयं को आसाम के जंगल में पाता है। फिर वह "भेड़िया" के नाम से एक नया जीवन आरंभ करता है। अब भेड़िया की पहचान विशाल कद के साथ घने आयल, लंबी पुंछ और चमकदार आंखों से जाना जाता। वह बहुत शिद्दत से वनवासियों की सुरक्षा करता और बदले में वनवासी उसे भेड़िया-देव समझकर पूजा करते। सबका मददगार और अपराधियों के बीच काल के तौर पर लोग उसे "जंगल का ज़ल्लाद" के नाम से पुकारते।


title: भेड़िया (महानायक)

text: भेड़िया अपने गुरु, भाटिकी, जो उसे लड़ाई लड़ना सीखाता है। फिर भाटिकी दो भागों में भेड़िया को "कोबी" (मोबोस उर्जा से उत्पन्न भेड़िया का पाश्विक भाग) और "भेड़िया" (फोबोस उर्जा से उत्पन्न भेड़िया का मानवीय भाग) में विभाजित करता है। भाटिकी अपने शिष्य कोबी को वापिस वुल्फानो चलने का आदेश देता है। मगर उनकी यह चेष्टा असफल होती है। इसी बीच मानवीय भाग भेड़िया और पशु भाग कोबी दोनों जेन से विवाह करने की कोशिश करते है, जिसमें कोई भी जंगल छोड़ने को राजी नहीं होता। इन 10 सालों में कोबी आसाम के जंगलों में निवास करते हुए, अपने इलाके को कई खतरों से बचाता है, मगर कई बार अपनी मूर्खता के चलते मुसीबत में फँसते भी है। भेड़िया तथा कोबी लगभग एक ही शरीर (मूल भेड़िया के साकार रूप में) के अंग होते हुए भी व्यक्तित्व स्वभाव में बिलकुल भिन्न हैं। जहाँ कोबी जाहिल, मूर्ख और उग्र स्वभाव का है तो वहीं भेड़िया व्यावहारिक तौर पर परिपक्व एवं बुद्धिमान है। आदिवासी भेड़िया का सम्मान करते और अपना रक्षक मानते, जबकि कोबी के गुस्से या कोप का भाजन बनने से बचने की प्रयास करते, हालाँकि कई बार कोबी जंगल में आई मुसीबत से भी बचाता, मगर सिर्फ अपनी शर्तों पर।


title: भेड़िया (महानायक)

text: कोबी अपनी अद्भुत दुम को अपनी इच्छानुसार लंबाई बढ़ा सकता है और वह इसका प्रबल हथियार के तौर पर उपयोग भी करता हो। वहीं अत्यंत खतरनाक परिस्थितियों में वह अपने भेड़िया देव का आह्वान करता है, जहाँ उसकी "मदद" स्वरूप एक घातक गदा प्रकट होते ही वह विरोधियों के परखच्चे उड़ा डालता है। जब कभी कोबी मदद के भेड़िया फौज को पुकारता है, तो क्षण भर में वह पूरा इलाका घिर जाता है। ये भेड़िए भी उसे अपना देव मानते तथा उसे पूजते। कोबी के पास अपनी "भेड़िया-मुख पट्टिका" जो उसे स्वस्थ होने की ताकत देता है मगर यह फौरन नहीं होता। असल में उसके पास ऐसी तीन दिव्य आभूषण है जो उसकी शक्तियों का स्रोत हैं; एक कंठहार, 2 कलाईयों के कड़े के जोड़े और एक भेड़िया मुख पट्टिका।


title: भेड़िया (महानायक)

text: भेड़िया एक धुरंधर योद्धा है जिसे मूल कोबी की तरह ही विरासत में द्वंद्वकला की निपुणता हासिल है। भेड़िया कई प्राचीन कौशल तथा युद्धकला का जानकार है और उसने इसी बल पर कोबी को कई बार हराया भी है। कोबी और भेड़िया में हम स्पष्ट असामानताएं देख सकते हैं। भेड़िया बेहद बुद्धिमान, व्यावहार कुशल एवं मानवीय गुणों से परिपूर्ण है तो कोबी अपनी पशु बुद्धि, उद्दंडता, आक्रामक और गुस्सैल स्वभाव के कारण कुख्यात है। बावजूद दोनों ही गुरुराज भाटिकी की सिखाई द्वंद्वकला में माहिर हैं।


title: भेड़िया (महानायक)

text: अपने पूरे जीवन भेड़िया और कोबी कई गैर कानूनी तस्करों, शिकारी एवं वन माफिया से भिड़ते रहें है। उनके कुछ प्रमुख प्रतिद्वंद्वियों तथा शत्रुओं के नाम जो शामिल है एलफांटो, तनतन्ना, अंधाधुँध, काईगुला, कालनेमी, प्रेताल, ग्रहणो, किंग लूना और निशानची।


title: भेड़िया (महानायक)

text: राज काॅमिक्स ने कोबी-भेड़िया तथा जेन के त्रिकोणीय प्रेम को लेकर एक सिरिज जारी की, यहां इन तीनों के प्रति प्रेम और अतीत में हुए भेड़िया की अनकही प्रेमकथा के अंतर्द्वंद्व को लेकर बुना गया है। इस सिरिज की दो काॅमिक्सों (गुरु भोकाल एवं कोबी दक्षिणा) में उस घटना का भी उल्लेख है जहाँ कैसे भेड़िया अपने गुरुमित्र भोकाल द्वारा तिलिस्म भेदने का प्रशिक्षण ग्रहण कर दक्षिणा स्वरूप उनकी पत्नी तुरीन को वापिस छुड़ाता है। इसके उपरांत प्रेम आधारित श्रंखला का नाम "अमर प्रेम" (काॅमिक्स सिरिज) रखा गया तथा टैग लाइन पर इसे "काँटों भरा अंतहीन सफर" कहा गया। राज काॅमिक्स के इतिहास में यह अब तक की सबसे लंबी सिरिज के तौर पर जानी जाती। इस श्रंखला में मौजूद सभी इश्युओं के नाम क्रमवार किए गए हैं:


title: भेड़िया (महानायक)

text: आरंभिक भेड़िया की काॅमिक्सों का लेखन व चित्रण धीरज वर्मा ही किया करते थे। लेकिन ज्यादातर पहले की काॅमिक्स और अभी तक का लेखन तरुणकुमार वाही (मुख्य लेखक) ही करते रहे थे। वर्ष १९९८ से वर्तमान तक, विवेक मोहन/संजय गुप्ता अपनी पटकथाओं के आइडिए को तरुणकुमार वाही को सौंपते और वाही जी उन पटकथा को काॅमिक्स के अनुरूप लिखते। साल २००८ से जारी अमर प्रेम श्रंखला की अधिकतर चित्रांकन आदिल ख़ान ने किया।


title: भेड़िया (महानायक)

text: पहले भेड़िया की २ इश्यूओं का पूर्णतः चित्रांकन धीरज वर्मा ही किया करते थे, पर बाद में धीरज वर्मा पेंसिलिंग करने लगे, बाकी इंकिंग का काम राजेंद्र धौनी (वर्मा जी के छात्र) करने लगे। धीरज वर्मा ने वर्ष १९९३-२००२ तक भेड़िया काॅमिक्सों का चित्रित किया। हालाँकि वर्मा जी अस्थायी तौर पर २०००-२००१ तक काम पर नहीं थे, और २ माह बाद फिर वापसी भी की। उनके द्वारा छोड़ इस रिक्त स्थान पर, आर्टवर्क का कार्य नरेश के जिम्मे छोड़ा। धीरज वर्मा ने वर्ष २००२ के बाद स्थायी तौर पर राज काॅमिक्स से विदा ले लिया। मगर २०१३-१४ के आसपास उन्होंने कुछ निम्नलिखित काॅमिक्सों जैसे भेड़िया सिरिज की जलजीवनी, रक्तबीज; डोगा सीरीज की रावण डोगा एवं शुभस्य शीघ्रम तथा ब्रह्मांड रक्षक सीरीज की सर्वनायक अंक एवं आखिरी रक्षक में भी कार्य किया।


title: गोलीय निर्देशांक पद्धति

text: गोलीय निर्देशांक पद्धति () तीन आयामों (डायमेंशनों) वाले आकाश में प्रयोग होने वाली ऐसी निर्देशांक पद्धति होती है जिसमें उस आकाश में मौजूद किसी भी बिंदु का स्थान तीन अंकों से निर्धारित हो जाता है:


title: गोलीय निर्देशांक पद्धति

text: ज़ाहिर है कि ऐसी पद्धति में पहले से ही किसी मूल केंद्र, शिरोबिंदु दिशा और मूल समतल का चुनाव कर लेना आवश्यक है। इस चुनाव के बाद हर बिंदु का स्थान इन तीनों अंकों - ("r", "θ", "φ") - के आधार पर बतलाया जा सकता है। कभी-कभी 'ध्रुवीय कोण' के स्थान पर 'उत्कर्ष या ऊँचाई कोण' () का प्रयोग होता है जो मूल समतल से ऊँचाई मापता है।


title: गोलीय निर्देशांक पद्धति

text: भूगोल में जगहों का अंकन करने वाली अक्षांश-रेखांश (लैटिट्यूड-लॉन्गिट्यूड) प्रणाली (यानि भूगोलीय निर्देशांक प्रणाली) एक गोलीय निर्देशांक प्रणाली का उदाहरण है। इसमें:


title: गोलीय निर्देशांक पद्धति

text: ध्यान रहे कि अपने आकार और घूर्णन (रोटेशन) की वजह से भूमध्य रेखा का निर्धारण तो प्रकृति द्वारा तय था, लेकिन दोनों ध्रुवों के बीच चलने वाली मध्याह्न रेखा (प्राइम मेरिडियन) कहीं भी हो सकती थी। यह केवल एक ऐतिहासिक इत्तेफ़ाक है कि उसका चुनाव इंग्लैण्ड से निकलने के लिए किया गया और विश्वभर में स्वीकृत हो गया।


title: बार्कलेज

text: बार्कलेज पीएलसी (, ) एक वैश्विक वित्तीय सेवा कंपनी है जिसका मुख्यालय लंदन, यूनाइटेड किंगडम में है। यथा 2010, यह विश्व का 10वां सबसे बड़ा बैंकिंग और वित्तीय सेवा समूह है और "फोर्ब्स" पत्रिका के अनुसार समग्र रूप से यह 21वें नम्बर की सबसे बड़ी कंपनी है। अफ्रीका, एशिया, यूरोप, उत्तर अमेरिका और दक्षिण अमेरिका में करीब 50 से भी अधिक देशों और प्रांतों में इसका संचालन किया जाता है और इसके लगभग 48 मिलियन ग्राहक हैं। 30 जून 2010 तक इसके पास कुल €1.94 ट्रिलियन की संपत्ति थी, जो कि दुनिया भर के बेंकों में तीसरा सर्वाधिक है (बीएनपी परिबास और एचएसबीसी के बाद).


title: बार्कलेज

text: बार्कलेज एक सार्वभौमिक बैंक है और दो व्यावसायिक 'समूहों' के भीतर संगठित है : कॉर्पोरेट एंड इनवेस्टमेंट बैंकिंग एंड वेल्थ मेनेजमेंट और ग्लोबल रिटेल बैंकिंग. कॉर्पोरेट एंड इनवेस्टमेंट बैंकिंग एंड वेल्थ मेनेजमेंट क्लस्टर में तीन व्यापार इकाई शामिल हैं : बार्कलेज कैपिटल (निवेश बैंकिंग), बार्कलेज कॉर्पोरेट (वाणिज्यिक बैंक) और बार्कलेज वेल्थ (धन प्रबंधन). ग्लोबल रिटेल बैंकिंग समूह में चार व्यापार इकाइयां शामिल हैं : बार्कलेकार्ड (क्रेडिट कार्ड और ऋण प्रावधान), बार्कलेज अफ्रीका, यूके रिटेल बैंकिंग और वेस्टर्न यूरोप रिटेल बैंकिंग.


title: बार्कलेज

text: इसका प्राथमिक सूचिबद्धन लंदन स्टॉक एक्सचेंज पर है और यह इंडेक्स FTSE 100 का एक घटक है। न्यूयॉर्क स्टॉक एक्सचेंज पर इसका सूचिबद्धन माध्यमिक है।


title: बार्कलेज

text: इस बैंक की उत्पत्ति तब हुई जब 1690 में जॉन फ्रेम और थॉमस गोल्ड ने लोम्बार्ड स्ट्रीट, लंदन में सुनार बैंकर के रूप में व्यापार शुरू किया। "बार्कलेज" नाम कारोबार के साथ 1736 में जुड़ा जब इसके एक संस्थापक जॉन फ्रेम के दामाद जेम्स बार्कले व्यापार में भागीदार बने.


title: बार्कलेज

text: 1728 में बैंक 54 लोम्बार्ड स्ट्रीट में स्थानांतरित हुआ, जिसे 'काले स्प्रेड ईगल के चिह्न' के साथ पहचान की जाती थी और समय के साथ यह चिह्न बैंक की पहचान का अभिन्न हिस्सा बन गया।


title: बार्कलेज

text: 1776 में इस फर्म को "बार्कले, बेवन और बेनिंग" के रूप में शैलीकृत किया गया और 1785 तक यह बना रहा और जब एक और साथी, जॉन ट्रिटन, जिसने एक बार्कले से शादी की थी, उनके भी इसमें शामिल होने से व्यापार "बार्कले, बेवन, बार्कले और ट्रिटन" बन गया।


title: बार्कलेज

text: 1896 में लंदन और अंग्रेजी प्रांतों में कई बैंक, विशेष रूप से डारलिंगटन का बैकहाउसेज़ बैंक और नॉर्विच का गुरनीज़ बैक, एक संयुक्त-शेयर के रूप में बार्कलेज एंड कं. बैनर के तहत एक हो गए। 1905 और 1916 के बीच बार्कलेज ने छोटे अंग्रेजी बैंकों के अधिग्रहण के माध्यम से अपने शाखा नेटवर्क को बढ़ाया.


title: बार्कलेज

text: 1918 में इसका और विस्तार हुआ जब लंदन, प्रोविंसल और साउथ वेस्टर्न बैंक के साथ बार्कलेज समामेलित हुआ और 1919 में जब ब्रिटिश लिनेन बैंक को बार्कलेज बैंक द्वारा अधिग्रहण कर लिया गया, हालांकि ब्रिटिश लिनन बैंक ने अपने बोर्ड ऑफ डायरेक्टर्स को अलग बनाए रखा और अपने स्वयं के बैक के नोट्स को जारी रखा ((स्टर्लिंग पौंड के बैंकनोट्स देंखे) और फिर 1924 में किंग्स्टन नेशनल बैंक के अधिग्रहण की योजना लगभग बन चुकी थी लेकिन अंतिम रूप दिए जाने के तीन दिन पहले ही स्थगित हो गई।


title: बार्कलेज

text: 1965 में बार्कलेज ने सैन फ्रांसिस्को में एक अमेरिकी सहयोगी, बार्कलेज बैंक ऑफ कैलिफोर्निया को स्थापित किया।


title: बार्कलेज

text: ब्रिटेन में पहले क्रेडिट कार्ड, बार्कलेकार्ड की शुरूआत 1966 में की गई और 1967 में बार्कलेज ने उत्तर लंदन, एनफील्ड में दुनिया के पहले एटीएम नकद मशीन का अनावरण किया। ब्रिटिश अभिनेता रेग वर्नी ऐसे पहले व्यक्ति थे जिन्होंने एटीएम का प्रथम उपयोग किया।


title: बार्कलेज

text: 1969 में मार्टिन बैंक और लॉयड्स बैंक के साथ विलय होने की जो योजना बनाई गई थी उसे विलयन और एकाधिकार आयोग द्वारा रोक दिया गया लेकिन मार्टिंस बैंक के स्वइच्छा से इसके अधिग्रहण की अनुमति दी गई थी। इसके अलावा उसी वर्ष सहायक ब्रिटिश लिनन बैंक को 25% हिस्सेदारी के आदान-प्रदान के लिए बैंक ऑफ स्कॉटलैंड को बेच दिया गया था, इसे मार्च 1971 से लागू किया गया।


title: बार्कलेज

text: 1980 में, बार्कलेज बैंक इंटरनेशनल ने अपने व्यापार का विस्तार करते हुए कमर्शियल क्रेडिट को शामिल किया और अमेरिकी क्रेडिट कॉर्पोरेशन को हासिल किया और इसका पुनः नामकरण करते हुए बार्कलेज-अमेरिकन रखा.


title: बार्कलेज

text: बार्कलेज ऐसा पहला बैंक था जिसने 1982 में शनिवार की सुबह अपनी शाखाओं को खोलना शुरू किया जबकि यह अभ्यास बीस साल पहले ही समाप्त हो चुका था। दो साल बाद 1984 में, बार्कलेज ने रिकार्ड मुनाफा अर्जित किया।


title: बार्कलेज

text: अगले वर्ष बार्कलेज बैंक और बार्कलेज बैंक इंटरनेशनल का आपस में विलय हो गया: कॉर्पोरेट पुनर्गठन के हिस्से के रूप में, पूर्व बार्कलेज बैंक पीएलसी, एक ग्रुप होल्डिंग कंपनी बन गई और इसका नया नामकरण "बार्कलेज पीएलसी" किया गया और यूके खुदरा बैंकिंग को बीबीआई के तहत एकीकृत किया गया और पुनः नामकरण करते हुए "बार्कलेज बैंक पीएलसी" रखा गया।


title: बार्कलेज

text: 1985 में बार्कलेज ने "कनेक्ट" की शुरूआत की जो कि यूनाइटेड किंगडम में पहला डेबिट कार्ड था। "कनेक्ट" ब्रांड को सभी बार्कलेज डेबिट कार्ड पर जुलाई 2010 तक इस्तेमाल किया गया।


title: बार्कलेज

text: इसके बाद 1986 में बार्कलेज ने दक्षिण अफ्रीका और इसकी रंगभेदी सरकार के साथ अपनी भागीदारी के खिलाफ प्रतिरोध के बाद, बार्कलेज नेशनल बैंक के तहत संचालित अपने दक्षिण अफ्रीकी व्यापार को बेच दिया. इसी वर्ष बार्कलेज ने BZW और लंदन स्टॉक एक्सचेंज पर बिग बैंग का लाभ उठाने के लिए डी ज़ोयटा एंड बेवन और वेड्ड डुर्लाशेर भी खरीदा.


title: बार्कलेज

text: एडगर पियर्स, "मार्डी ग्रास बॉम्बर", ने 1994 में बैंक और सुपरमार्केट सहायक श्रृंखला के खिलाफ अभियान शुरू किया।


title: बार्कलेज

text: 1996 में बार्कलेज ने वेल्स फारगो निक्को इनवेस्टमेंट अडवाइजर्स (WFNIA) खरीदा और बार्कलेज ग्लोबल इनवेस्टर्स के निर्माण के लिए BZW इनवेस्टमेंट मेनेजमेंट के साथ विलय किया।


title: बार्कलेज

text: दो साल बाद - 1998 में - BZW व्यापार टूट गया और उसके कुछ भागों को क्रेडिट सुइस फर्स्ट बोस्टन को बेच दिया गया: बार्कलेज ने ऋण व्यवसाय अपने पास ही रखा और उससे एक नींव रखी गई जो कि वर्तमान में बार्कलेज कैपिटल हैं।


title: बार्कलेज

text: 1999 में फ्री आईएसपी के काल में प्रवृत्ति का हिस्सा बनाते हुए एक असामान्य कदम में, बार्कलेज ने एक इंटरनेट सर्विस की शुरूआत की जिसे Barclays.net कहा गया: इसे 2001 में ब्रिटिश टेलिकॉम ने अधिग्रहण किया।


title: बार्कलेज

text: वर्ष 2000 में वूलविच पीएलसी (पूर्व में वूलविच बिल्डिंग सोसायटी) का अधिग्रहण हुआ। फिर 2001 में बार्कलेज ने ब्रिटेन में अपनी 171 शाखाएं बंद कर दी जिसमें से अधिकांश ग्रामीण समुदाय में थे: बार्कलेज स्वयं इसे "द बिग बैंक" कहता था लेकिन शर्मनाक पीआर स्टंट की श्रृंखला के बाद जल्दी ही इस नाम को लो प्रोफ़ाइल दिया गया।


title: बार्कलेज

text: 2003 में बार्कलेज ने सीआईबीसी से अमेरिकी क्रेडिट कार्ड कंपनी जूनिपर बैंक को खरीदा और इसका पुनः नामकरण करते हुए "बार्कलेज बैंक डेलावेयर" रखा. उसी साल 11वें स्पेनिश बैंक, बांको ज़ारागोज़ानो का अधिग्रहण हुआ।


title: बार्कलेज

text: बार्कलेज ने 2004 में बार्कलेकार्ड से प्रीमियर लीग के प्रायोजन का कार्यभार संभाला. मई 2005 में बार्कलेज ने लंदन शहर के लोम्बार्ड स्ट्रीट पर स्थित अपने मुख्यालय का स्थानांतरण करते हुए केनेरी व्हार्फ में वन चर्चिल प्लेस में स्थापित किया। 2005 में भी बार्कलेज ने दक्षिण अफ्रीका के सबसे बड़े खुदरा बैंक अबसा ग्रुप लिमिटेड के £2.6bn के अधिग्रहण को संपन्न किया और 27 जुलाई 2005 को 54% की हिस्सेदारी हासिल की.


title: बार्कलेज

text: फिर 2006 में बार्कलेज ने वाचोविया कॉर्प से $469 मिलियन नकद में होमएक सर्विसिंग कोर्पोरेशन खरीदा. उसी वर्ष वित्तीय वेबसाइट कंपेयरथेलॉन के अधिग्रहण को भी संपन्न किया गया और बार्कलेज ने वूलविच शाखाओं के बार्कलेज के रूप में पुनः नामकरण करने की घोषणा की और वूलविच के ग्राहकों को बार्कलेज खातों में अंतरित किया और पृष्ठ-कार्यालयी प्रक्रियाओं को बार्कलेज के सिस्टम पर भेजा - वूलविच ब्रांड का इस्तेमाल बार्कलेज बंधक के लिए किया जाना था।


title: बार्कलेज

text: जनवरी 2007 में बार्कलेज ने घोषणा की कि इसने बार्कलेज सेंटर के लिए नाम के अधिकार को खरीद लिया है, जो ब्रुकलीन, न्यूयॉर्क में 18,000 सीट का प्रस्तावित मैदान है, जहां न्यू जर्सी नेट्स को स्थानांतरित करने की योजना थी। 2008 में बार्कलेज ने टोक्यो स्टॉक एक्सचेंज में अपने माध्यमिक सूचिबद्धन को रद्द कर दिया.


title: बार्कलेज

text: मार्च 2007 में बार्कलेज ने नीदरलैंड के सबसे बड़े बैंक एबीएन एमरो के साथ अपने विलय की घोषणा की. हालांकि, 5 अक्टूबर 2007 को बार्कलेज ने अपनी बोली छोड़ने की घोषणा की और एबीएन शेयरधारकों के अपर्याप्त समर्थन का हवाला दिया. बार्कलेज की नकद-और-शेयर पेशकश के लिए 80% शेयर से भी कम की पेशकश की गई थी। इसके चलते सहायता-संघ का नेतृत्व रॉयल बैंक ऑफ स्कॉटलैंड ने किया और एबीएन एमरो के लिए $99.9 सेंट्स बोली के साथ आगे बढ़ा.


title: बार्कलेज

text: एबीएन एमरो की बोली लगाने में वित्तीय सहायता के लिए बार्कलेज ने अपने 3.1% की हिस्सेदारी को चाइना डेवलपमेंट बैंक और 3% की हिस्सेदारी को सिंगापुर सरकार की हथियार निवेश कंपनी टेमासेक होल्डिंग्स को बेच दिया.


title: बार्कलेज

text: इसके अलावा 2007 में बार्कलेज ने रीजंस फाइनेंशियल कोर्पोरेशन से $225 मिलियन में इक्वीफर्स्ट कोर्पोरेशन को खरीदने के लिए अपनी स्वीकृति दी. उसी वर्ष, बार्कलेज पर्सनल इन्वेस्टमेंट मैनेजमेंट ने पीटरबोरो में अपने संचालन को बंद करने और इसे ग्लासगो में स्थानांतरित करने की घोषणा की और अपने लगभग 900 कर्मचारियों की छंटनी कर दी.


title: बार्कलेज

text: 30 अगस्त 2007 को बार्कलेज को बैंक ऑफ इंग्लैंड स्टर्लिंग आपातोपयोगी सुविधा से £1.6bn ($3.2bn) का ऋण लेने के लिए मजबूर होना पड़ा. इसे अंतिम उपाय के रूप में उपलब्ध कराया जाता है जब बैंक प्रतिदिन की ट्रेडिंग के अंत में अन्य बैंकों के ऋण का निपटान करने में असमर्थ होते हैं। बार्कलेज में नकदी तरलता के बारे में अफवाहों के बावजूद, उनके कम्प्यूटरीकृत निपटान नेटवर्क में एक तकनीकी समस्या के कारण ऋण आवश्यक हो गया था। बार्कलेज के एक प्रवक्ता ने उद्धृत किया कि "ब्रिटेन के बाजारों में नगदी की कोई समस्या नहीं है। खुद बार्कलेज नकदी से भरा है।"


title: बार्कलेज

text: 9 नवम्बर 2007 को, बार्कलेज के शेयरों में 9% की गिरावट आई और अमेरिका में £4.8bn ($10bn) के जोखिम भरे खराब ऋण की अफवाहों के चलते अस्थायी रूप से एक अल्पावधि के लिए इसे निलंबित कर दिया गया, हालांकि, बार्कलेज के एक प्रवक्ता ने अफवाहों को गलत बताया. बैंक में बाद के अवलेखन को £1 बिलियन ($1.9 बिलियन) घोषित किया गया, जो कि आशंका से काफी कम था।


title: बार्कलेज

text: जुलाई 2008 में, बार्कलेज ने अपने कमजोर होते टियर 1 पूंजी अनुपात को उबारने के लिए एक गैर-पारम्परिक अधिकार इश्यु के माध्यम से £4.5bn उगाहने की कोशिश की जिसमें मौजूदा शेयरधारकों को अधिकार की पेशकश और सुमितोमो मित्सुई बैंकिंग कोर्पोरेशन को एक हिस्सेदारी बेचना शामिल था। केवल 19% शेयरधारकों ने अपने अधिकारों को ग्रहण किया और बैंक में होल्डिंग के साथ चीन डेवलपमेंट बैंक और कतार इनवेस्टमेंट ऑथरिटी निवेशकों को छोड़ दिया.


title: बार्कलेज

text: 2008 में बार्कलेज ने $70 मिलियन में क्रेडिट कार्ड ब्रांड गोल्डफिश खरीदा और 1.7 मिलियन ग्राहकों और $3.9 बिलियन प्राप्त राशियों की प्राप्ति की. साथ ही बार्कलेज ने $745 मिलियन में रशियन रिटेल बैंक एक्सपोबैंक से एक नियंत्रित हिस्सेदारी खरीदी. बाद के वर्षों में बार्कलेज ने प्रारम्भिक $100 मिलियन के वित्त पोषण के साथ पाकिस्तान परिचालन की शुरूआत की.


title: बार्कलेज

text: 16 सितम्बर 2008 को बार्कलेज ने लेमैन ब्रदर्स के निवेश-बैंकिंग और ट्रेडिंग प्रभाग को, विनियामक द्वारा अनुमोदित किये जाने पर खरीदने के अपने अनुबंध की घोषणा की. लेमैन ब्रदर्स, संयुक्त राज्य अमेरिका का एक वित्तीय समूह था जिसने खुद को दिवालिया घोषित किया था। सौदे में, बार्कलेज को लेमैन ब्रदर्स के न्यूयार्क मुख्यालय के भवन प्राप्त होने थे।


title: बार्कलेज

text: 20 सितम्बर 2008 को सौदे के एक संशोधित संस्करण में बार्कलेज पीएलसी के लिए लेमैन ब्रदर्स के मुख्य व्यवसाय के अधिग्रहण (मुख्य रूप से 9000 पूर्व के कर्मचारी की जिम्मेदारी के साथ लेमैन के $960 मिलियन की मिडटाउन मैनहट्टन गगचुंबी इमारत) के लिए $1.35 बिलियन (£700 मिलियन) की योजना को अनुमोदित किया गया। मैनहट्टन कोर्ट के दिवालिया-विषयक न्यायाधीश जेम्स पेक ने एक 7 घंटे की सुनवाई के बाद कहा: "मैं इस सौदे को मंजूरी दे रहा हूं क्योंकि केवल यही लेनदेन उपलब्ध है। लेमैन ब्रदर्स अपराधी बन गए हैं और परिणामस्वरूप यही सही चिह्न है जो सूनामी है जिसके चलते ऋण बाजार में एक गिरावट आई है। दिवालियापन की यह सबसे महत्वपूर्ण सुनवाई है इससे पहले मैंने ऐसे मामले कभी नहीं देंखे. इस मिसाल को भविष्य के मामलों के लिए कभी नहीं समझा जा सकता है। इस तरह के समान आपात की कल्पना मेरे लिए मुश्किल है।"


title: बार्कलेज

text: लेनदार समिति के वकील, ल्यूक डेस्पिंस ने कहा, "हमारे द्वारा आपत्ति न करने का कारण यह है कि वास्तव में यह व्यवहार्य विकल्प के अभाव पर आधारित है। हमने इस सौदे का समर्थन नहीं किया क्योंकि ठीक से इसकी समीक्षा करने के लिए हमें पर्याप्त समय नहीं दिया गया था।" संशोधित समझौते में, बार्कलेज सेक्युरिटी में $47.4 बिलियन प्रतिभूतियों में अवशोषित करेंगे और व्यापार दायित्व में $45.5 बिलियन ग्रहण करेंगे. लेमैन के वकील हार्वे आर मिलर, वेल, गोत्शल एंड मंजेस ने कहा, "सौदे में अचल संपत्ति घटकों की खरीद मूल्य $1.29 बिलियन होगी, जिसमें लेमैन के न्यू यॉर्क मुख्यालय के लिए $960 मिलियन और न्यू जर्सी के दो डाटा केन्द्र के लिए $330 मिलियन शामिल है। लेमैन के मुख्यालय का मूल अनुमानित मूल्य $1.02 बिलियन है लेकिन सीबी रिचर्ड एलिस के एक मूल्यांकन से इस सप्ताह यह $900 मिलियन की है।" इसके अलावा, बार्कलेज, लेमैन के ईगल एनर्जी यूनिट को अधिगृहित नहीं करेगा, लेकिन उसके पास उच्च निवल मूल्य के लिए लेमैन ब्रदर्स कनाडा इंक, लेहमन ब्रदर्स सुडामेरिका, लेहमन ब्रदर्स उरुग्वे और इसके निजी निवेश प्रबंधन व्यापार की इकाइयां होंगी. अंत में, लेमैन के पास लेमैन ब्रदर्स इंक की $20 बिलियन की प्रतिभूतियां होंगी जिसे बार्कलेज को हस्तांतरित नहीं किया गया है। बार्कलेज के पास विच्छेद के रूप में भुगतान करने के लिए $2.5 बीलियन की ठोस देयता है, अगर वह गारंटी के 90 दिनों के बाद लेमैन के कुछ कर्मचारियों बनाए नहीं रखता है।


title: बार्कलेज

text: रॉयटर्स ने बाद में खबर दी कि ब्रिटिश सरकार ने बार्कलेज सहित तीन बैंकों में £40 बिलियन ($69 बिलियन) डालेगी, जिसमें बार्कलेज़ को £7 बिलियन से भी अधिक की जरुरत हो सकती है। बार्कलेज ने बाद में पुष्टि की कि इसने प्रस्ताव को अस्वीकार कर दिया है or वह नee पूंजी में £6.5 बिलियन उत्पन्न करेगा (£2 बिलियन लाभांश के द्वारा और £4.5 बिलियन निजी निवेशकों से).


title: बार्कलेज

text: जनवरी 2009 में प्रेस की रिपोर्ट थी कि आगे और पूंजी की आवश्यकता हो सकती है और जबकि सरकार इस निधि के लिए तैयार है, वह ऐसा करने में असमर्थ हो सकती है क्योंकि कतारी राज्य से पूर्व का पूंजी निवेश एक परंतुक के अधीन था, उसके नियम के अनुसार हो सकता है कि कोई तीसरा पक्ष कतारिस से शेयर मूल्य पर पैसे लिए बिना पैसे डाल सकता है जो कि अक्टूबर 2008 में प्राप्त मुआवजा में आज्ञा दी थी।


title: बार्कलेज

text: मार्च 2009 में यह सूचना मिली थी कि 2008 में एआईजी के साथ अपनी बीमा व्यवस्था के जरिए बार्कलेज को कई बिलियन डॉलर हासिल हुए, जिसमें एआईजी को उबारने के लिए संयुक्त राज्य द्वारा $8.5bn की निधि शामिल थी।


title: बार्कलेज

text: 12 जून 2009 को बार्कलेज ने अपनी ग्लोबल इनवेस्टर्स इकाई को $13.5bn में ब्लैकरॉक को बेच दिया जिसमें कोष व्यवसाय व्यापार विनिमय, आईशेयर्स शामिल है।


title: बार्कलेज

text: अक्टूबर 2009 में स्टैंडर्ड लाइफ ने बार्कलेज पीएलसी को स्टैंडर्ड लाइफ बैंक पीएलसी बेच दिया. 1 जनवरी 2010 में यह सौदा पूरा हुआ।


title: बार्कलेज

text: 11 नवम्बर 2009 को, बार्कलेज और सूचना वाणिज्य का एक वैश्विक प्रौद्योगिकी प्रदाता, फर्स्ट डाटा ने एक अनुबंध में प्रवेश किया जिसके अनुसार बार्कलेज अपने कार्ड पोर्टफोलियों की एक श्रेणी को फर्स्ट डाटा के जारी और उपभोक्ता वित्तीय प्लैटफार्म को विस्थापित करेगी.


title: बार्कलेज

text: बार्कलेज, ग्लोबल एटीएम एलायंस का एक सदस्य है, जो कि कई प्रमुख अंतर्राष्ट्रीय बैंकों का एक संयुक्त उद्यम होता है और जो ग्लोबल एटीएम एलायंस के भीतर बिना किसी अभिगम शुल्क के बैंक के ग्राहकों को अंतर्राष्ट्रीय यात्रा में उनके एटीएम कार्ड का इस्तेमाल करने या और दूसरे बैंकों में कार्ड जांच करने की अनुमति देता है। बैंक ऑफ अमेरिका (संयुक्त राज्य), बीएनपी परिबास (फ्रांस), उक्र्सिबबैंक (युक्रेन), चीन कंस्ट्रक्शन बैंक (चीन), ड्यूशी बैंक (जर्मनी), सेंटेंडर सेर्फिन (मेक्सिको), स्कोटियाबैंक (कनाडा) और वेस्टपाक (ऑस्ट्रेलिया और न्यूजीलैंड) इसमें भाग लेने वाले अन्य बैंक हैं।


title: बार्कलेज

text: ग्रुप चेयरमैन मार्कस एजिअस बार्कलेज के प्रमुख हैं जो 1 सितम्बर 2006 को बोर्ड में शामिल हुए और इन्होंने चेयरमैन के रूप में 1 जनवरी 2007 को मैथ्यू बेरैट की जगह ली. एजिअस, बीबीसी के वरिष्ठ कार्यकारी निदेशक भी हैं और पूर्व में बीएए पीएलसी के चेयरमैन, लंदन में लजार्ड के चेयरमैन और 31 दिसम्बर 2006 तक के उपाध्यक्ष थे।


title: बार्कलेज

text: ग्रुप चेयरमैन को सीधे रिपोर्टिंग करने वाले ग्रुप चीफ एक्जीक्युटीव जॉन वर्ली हैं जो कि सामरिक और सभी बार्कलेज आपरेशन की दिशा योजना बनाने के लिए जिम्मेदार है। वर्ली को इस पद के लिए सितंबर 2004 में नियुक्त किया गया इससे पहले उन्होंने डिपुटी चीफ एक्जीक्युटीव (जनवरी से सितंबर 2004) और ग्रुप फाइनेंस डायरेक्टर (2000-2003) के रूप में कार्य किया था।


title: बार्कलेज

text: नवम्बर 2009 में जॉन वर्ली ने ग्लोबल रिटेल बैंकिंग और कॉर्पोरेट एंड इनवेस्टमेंट बैंकिंग एंड वेल्थ मेनेजमेंट में बार्कलेज कारोबार को पुनः संगठित किया। ग्लोबल रिटेल बैंकिंग में यूके रिटेल बैंकिंग, बार्कलेकार्ड, पश्चिमी यूरोप और उभरते बाजारों के कारोबार में खुदरा ऑपरेशन और खुदरा संचालन और प्रौद्योगिकी शामिल हैं। कॉर्पोरेट एंड इनवेस्टमेंट बैंकिंग एंड वेल्थ मेनेजमेंट में बार्कलेज कैपिटल, बार्कलेज कमर्शियल बैंक और बार्कलेज वेल्थ शामिल हैं। इसके परिणामस्वरूप टीम के नेतृत्व और समूह के कार्यकारी समिति (Exco) के विस्तार में कुछ परिवर्तन हुए.


title: बार्कलेज

text: [3] एचआर, रणनीति, कंपनी मामलों, ब्रांड और विपणन के लिए जिम्मेदार और रॉबर्ट ई. डायमंड, जूनियर को रिपोर्ट


title: बार्कलेज

text: कंपनी में कोई सीओओ या सीआईओ नहीं है। पॉल इड्जिक, पूर्व सीओओ ने संस्थान की संगठनात्मक रूपरेखा को नया रूप दिया जिससे आईटी कार्य कोर व्यवसाय शाखा में चले गए - वैश्विक खुदरा और वाणिज्यिक बैंकिंग और निवेश बैंकिंग - और इनके पूरा होते ही इड्जिक ने अपने पद से इस्तीफा दे दिया.


title: बार्कलेज

text: बार्कलेज की 1800 से भी अधिक यूके मुख्य पथ शाखाएं हैं (जिसमें पूर्व के वूलविच शाखाएं शामिल हैं) और यह पोस्ट ऑफिस लिमिटेड से जुड़ी हुई है, इसका ध्येय उन ग्राहकों को पर्सनल बैकिंग की सुविधा देना है जो पोस्ट ऑफिस शाखा के आस-पास रहते हैं और जिन्हें सुरक्षित या असुरक्षित ऋण जैसे वित्तीय सेवाओं की आवश्यकता है।


title: बार्कलेज

text: अधिकांश बार्कलेज शाखाओं में चौबीस घंटे की नकद मशीन है। बार्कलेज के ग्राहकों और कई अन्य बैंकों के ग्राहक एक शुल्क देकर बार्कलेज एटीएम का उपयोग कर सकते हैं। उदाहरणस्वरूप घाना बार्कलेज में उनके एटीएम से प्रति लेनदेन में gh¢0.25 शुल्क का भुगतान किया जाता है वहीं दूसरे बैंक के एटीएम में कार्ड के इस्तेमाल में gh¢1.00 का भुगतान करना होता है।


title: बार्कलेज

text: बार्कलेज कैपिटल एक मजबूत निवेश शाखा है जिसका स्वामित्व बार्कलेज बैंक का है। बार्कलेज कैपिटल ने एक निवेश फंड कारोबार का निर्माण किया है जो कि प्रतिदिन अरबों पाउंड की आईशेयर्स संभालती है। काफी बहस के बाद, अन्य बार्कलेज मालिकों के साथ बार्कलेज अध्यक्ष बॉब डायमंड पूंजी कारोबार को बढ़ावा देने के लिए आईशेयर्स को बेचने का फैसला किया। व्यापार के लिए प्रारंभिक मूल्य £3 बिलियन है, हालांकि बार्कलेज के पास इसे एक उच्च कीमत पर बेचने की लचकता भी थी, जिसके लिए किसी बोलीदाता को बेचने की आखिरी सीमा से पहले रूची दिखाना जरूरी है।


title: बार्कलेज

text: बार्कलेज ग्रुप की एक अन्य सहायक कंपनी, बार्कलेज कॉर्पोरेट, £5 मिलियन से भी अधिक के वार्षिक कारोबार के साथ संगठनों के लिए बैंकिंग समाधान प्रदान करती है। इन समाधानों में शामिल है जमा और नकदी, नकद प्रबंधन और व्यापार, वित्त, विदेशी मुद्रा, जोखिम प्रबंधन और ऑनलाइन बैंकिंग. यह दुनिया भर में 23 देशों में फैले 8000 से भी अधिक कंपनियों में सेवा प्रदान करता है।


title: बार्कलेज

text: 2004 के बाद से बार्कलेज ने प्रीमियर लीग और 2006 से, चर्चिल कप को प्रायोजित किया है। "टुडे" अखबार के बाद बार्कलेज ने 1987 से 1993 तक फुटबॉल लीग को भी प्रायोजित किया, जिसके बाद इसे एंड्सलेघ इंसुरांस द्वारा प्रतिस्थापित कर दिया गया। इसने 2008 दुबई टेनिस चैंपियनशिप को भी प्रायोजित किया है।


title: बार्कलेज

text: दुनिया भर में पेशेवर गोल्फ टूर्नामेंट का बार्कलेज प्रमुख प्रयोजक है, 2002 से लोच लेमोंड में यूरोपियन टूर पर बार्कलेज स्कॉटिश ओपन, 2005-2006 से पीजीए टूर पर बार्कलेज क्लासिक, जो कि 2007 में द बार्कलेज बना, फेडएक्स कप के प्रथम चार प्रतियोगिता और 2006 से सिंगापुर ओपन, एशिया में रिचेस्ट नेशनल ओपन का बार्कलेज मुख्य प्रयोजक रहा है और 2009 से यूरोपीय टूर के साथ सह-प्रयोजक है। बार्कलेज ने पीजीए टूर स्टार फिल मिकेलसन और यूरोपीय टूर खिलाड़ी डैरेन क्लार्क को प्रायोजित किया है।


title: बार्कलेज

text: साउथ अफ्रीका में रंगभेद शासन के दौरान इसकी लगातार भागीदारी के चलते 1980 के दशक में बार्कलेज बैंक कई लोगों के द्वारा 'बोअरक्लेजबैंक' ('Boerclaysbank') के रूप में जाना जाता था। एक छात्र बहिष्कार के चलते ब्रिटेन छात्र बाज़ार के छात्रों की हिस्सेदारी 27 प्रतिशत से घट कर 1986 में इसकी वापसी के समय 15 प्रतिशत हो गई।


title: बार्कलेज

text: 2006 में दक्षिण अफ्रीका के कार्यकर्ता समूह, जूबली साउथ अफ्रीका बैक्ड खुलुमनि सपोर्ट ग्रुप ने सीटीग्रुप, बीपी, रॉयल डच शेल, फोर्ड, जीएम और डॉयशे बैंक से 1970 और 1980 के दशक के दौरान दक्षिण अफ्रीका में रंगभेद सरकार का अप्रत्यक्ष रूप से समर्थन करने में उनकी भूमिका के लिए बार्कलेज से हानिपूर्ति की मांग की. कानूनी कार्यवाही न्यूयॉर्क में सेकेंड सर्किट कोर्ट ऑफ अपील में चल रही है, वहीं दक्षिण अफ्रीकी न्याय मंत्रालय राष्ट्रीय संप्रभुता को नजरअंदाज किये जाने के आधार पर मामले की बर्खास्तगी की मांग कर रहा है।


title: बार्कलेज

text: बार्कलेज ने जिम्बाब्वे के राष्ट्रपति रॉबर्ट मुगाबे की सरकार के लिए वित्तीय सहायता प्रदान की. बार्कलेज द्वारा प्रदान सबसे विवादास्पद ऋणों में £30 मिलियन का ऋण है जिसे इसने भूमि सुधार को बनाए रखने में मदद के लिए दिया, जिसके चलते मुगाबे ने श्वेत-स्वामित्व वाले खेतों को जब्त कर लिया और उनके घरों से 1,00,000 से भी अधिक अश्वेत मजदूरों को भगा दिया. विरोधियों ने बैंक की भागीदारी को कलंक माना और इसे लाखों लोगों का अपमान कहा गया जिन्होंने मानव अधिकार अपमान का सामना किया। बार्कलेज के प्रवक्ताओं का कहना है कि दशकों से बैंक में जिम्बाब्वे के ग्राहक हैं और उन्हें मना करना हमारे लिए बहुत खराब होगा, 'हम उन ग्राहकों को अपनी सेवा प्रदान करने के लिए प्रतिबद्ध हैं जो कि स्पष्ट रूप से ऑपरेटिंग करना मुश्किल है।"


title: बार्कलेज

text: जिम्बाब्वे पर यूरोपीय संघ के प्रतिबंधों की अनदेखी करते हुए बार्कलेज ने बैंक के खातों के साथ मुगाबे के दो सहयोगियों को भी वित्तीय सहायता प्रदान की. वे व्यक्ति इलियट मंयिका और सार्वजनिक सेवा मंत्री निकोलस गोचे हैं। बार्कलेज ने इस स्थिति का बचाव करते हुए कहा कि यूरोपीय संघ के नियम इसके 67% स्वामित्व वाले जिम्बाब्वे के सहयोगी पर लागू नहीं होते हैं क्योंकि इसे ईयू के बाहर शामिल किया गया था।


title: बार्कलेज

text: मार्च 2009 में, बार्कलेज पर अंतरराष्ट्रीय एंटी-मनी लौनडरिंग कानूनों का उल्लंघन करने का आरोप लगाया गया। ग्लोबल विटनेस नामक एनजीओ के अनुसार, बार्कलेज की पेरिस शाखा में इक्वेटोरियल गिनीयन राष्ट्रपति टिओडोरो ओबिंग के बेटे टिओडोरिन ओबिंग का खाता पाया गया था, ओबिंग के पास सरकारी कोष से सिफोन तेल राजस्व का मामला 2004 में उभरा था। ग्लोबल विटनेस के अनुसार, इस खाते के धन से ओबिंग ने एक फेरारी खरीदी थी और मालिबू में हवेली रखी थी।


title: बार्कलेज

text: वाल स्ट्रीट जर्नल के 2010 की रिपोर्ट ने बताया कि कैसे क्रेडिट सुइस, बार्कलेज, लॉयड्स बैंकिंग ग्रुप और अन्य बैंक ने अलावी फाउंडेशन, बैंक मेली, ईरानी सरकार की मदद की और/या कुछ राज्यों के साथ अमेरिकी कानून ने वित्तीय लेनदेन को धोखा देते हुए प्रतिबंध लगाया. उन्होंने 'तार स्थानान्तरण से इस सूचना को अलग करते हुए ऐसा किया और इस प्रकार धन के स्रोत को छुपाया। बार्कलेज ने $298,000,000 में सरकार के साथ इसका निपटान किया।


title: बार्कलेज

text: बार्कलेज कैपिटल के प्रमुख रॉबर्ट डायमंड जो कि अमेरिकी मूल के थे, को 2008 में £14.8 मिलियन का बोनस देना तय था, क्योंकि 2007 में अमेरिका में सबप्राइम बंधक संकट के चलते शाखा केवल £1.6 बिलियन ही प्राप्त करने में सफल हुई थी इसके बावजूद बार्कलेज कैपिटल ने साल में £2.3 बिलियन का मुनाफा किया।


title: बार्कलेज

text: मार्च 2009 में बार्कलेज ने "द गार्जियन" के खिलाफ इसके वेबसाइट से लीक दस्तावेजों को हटाने के लिए निषेधाज्ञा प्राप्त की जिसमें बताया गया है कि कैसे एससीएम, बार्कलेज संरचनात्मक पूंजी बाजार शाखा, "एक केमेन आइसलैंड कंपनी यूएस पार्टनरशिप और लक्समबर्ग सहायक के एक विस्तृत सर्किट" के माध्यम से मिलियन पाउंड के कर लाभ के लिए £11 बिलियन से अधिक ऋण की योजना बना रही है। इसके एक संस्करण के संपादकीय में, गार्जियन ने बताया कि संसाधनों के बेमेल की वजह से, कर संग्राहक (HMRC) को ऐसे दस्तावेजों को हासिल करने के लिए अब विकिलीक्स जैसी वेबसाइट पर भरोसा करना होगा और विवादित दस्तावेज वास्तव में विकिलिक पर प्रस्तुत हुए. अलग से, कई दिनों के बाद एक और बार्कलेज मुखबिर से पता चला कि एससीएम लेनेदेन ने एक साल में £900 मिलियन और £1b मिलियन के बीच कर परिहार उत्पन्न किया, इसके अलावा "सौदा, कर के साथ शुरू हुई और फिर उन्हें व्यावसायिक उद्देश्य के लिए बताया गया।"


title: बार्कलेज

text: दिसंबर 2008 में ब्रिटिश गरीबी-विरोधी धर्मार्थ कार्य, वार ऑन वांट ने एक रिपोर्ट जारी की जिसमें बार्कलेज और ब्रिटेन के अन्य वाणिज्यिक बैंकों ने हथियार बनाने वाली कंपनियों को ऋण देने जैसी बैंकिंग सेवाएं उपलब्ध कराई थी। चैरिटी ने अपने रिपोर्ट में बताया कि बार्कलेज दुनिया का सबसे बड़ा हथियार निवेशक है और उनके पास हथियार निर्माताओं के £7.3 बिलियन के शेयर हैं। रिपोर्ट में यह भी बताया गया है कि बार्कलेज गोला-बारुद और रिक्त यूरेनियम के ज्ञात निर्माताओं के साथ संपर्क रखता है।


title: इनस्क्रिप्ट

text: इनस्क्रिप्ट (, इंडियन स्क्रिप्ट का लघुरूप) भारतीय भाषी लिपियों का मानक कीबोर्ड लेआउट है। यह कम्यूटर हेतु एक टच टाइपिंग कुंजीपटल खाका है। यह कुंजीपटल खाका भारत सरकार द्वारा भारतीय लिपियों के लिये मानक के रूप में स्वीकृत है। यह भारत की भाषायी सॉफ्टवेयर के लिये नामी कम्पनी सी-डैक द्वारा विकसित है। यह देवनागरी, बंगाली, गुजराती, गुरुमुखी, कन्नड़, मलयालम, ओड़िया, तमिल तथा तेलुगू आदि सहित १२ भारतीय लिपियों का मानक कीबोर्ड है।


title: इनस्क्रिप्ट

text: भारतीय भाषाओं के कीबोर्ड मुख्य रूप से तीन भागों में वर्गीकृत हैं - इनस्क्रिप्ट, फोनेटिक तथा टाइपराइटर (रेमिंगटन)। इनस्क्रिप्ट कीबोर्ड का मानकीकरण "डिपार्टमेण्ट ऑफ इन्फॉर्मेशन टैक्नोलॉजी" (DIT) द्वारा किया गया तथा "ब्यूरो ऑफ इण्डियन स्टैण्डर्ड" (BIS) द्वारा इसे राष्ट्रीय मानक घोषित किया गया। BIS ISCII डॉक्यूमेण्ट (IS 13194:1991) में विभिन्न भारतीय भाषा लिपियों के कीबोर्ड लेआउट का उल्लेख है।


title: इनस्क्रिप्ट

text: इनस्क्रिप्ट का कुंजीपटल विन्यास सभी भारतीय लिपियों हेतु समान है। अधिकतर भारतीय लिपियाँ ब्राह्मी लिपि से निकली हैं, इसलिये उनका वर्णक्रम समान है। इसी गुण के आधार पर इनस्क्रिप्ट कीबोर्ड का खाका विकसित किया गया। इस कीबोर्ड के ध्वन्यात्मक/वर्णक्रम गुण के कारण एक व्यक्ति जो कि किसी एक लिपि में इनस्क्रिप्ट टाइपिंग जानता हो वह सभी भारतीय लिपियों में, बिना उस लिपि के ज्ञान के भी श्रुतलेखन द्वारा टाइप कर सकता है। उदाहरण - तेलुगू में "राम" लिखना हो या हिन्दी में, दोनो दशाओं में समान कुंजियाँ दबाने से काम बन जाता है अर्थात यदि आप देवनागरी में टाइप करना जानते हैं तो तेलुगू में भी लिख सकते हैं।


title: इनस्क्रिप्ट

text: टीवीऍस कम्पनी का देवनागरी इन्स्क्रिप्ट द्विभाषी कीबोर्ड। कुछ कम्पनियों ने इन्स्क्रिप्ट चिह्न मुद्रित भौतिक कीबोर्ड भी बनाये हैं। इस प्रकार की लेआउट वाले कम्प्यूटर कीबोर्ड व्यावसायिक उत्पाद के रूप में उपलब्ध हैं। ये कीबोर्ड ३०० रुपये तक में भी उपलब्ध हैं।


title: इनस्क्रिप्ट

text: आजकल के नये प्रचालन तंत्रों, जैसे- विंडोज़ (२०००, ऍक्सपी़, विस्ता, ७). लिनक्स एवं मॅक ओऍस में इन्स्क्रिप्ट कीबोर्ड अन्तर्निर्मित (इन-बिल्ट) आता है। यह कुछ मोबाइल फोनों में भी उपलब्ध है। यह विंडोज़ मोबाइल ५.०, ६.० तथा ६.१ में आयरॉन्स हिन्दी सपोर्ट के जरिये उपलब्ध है।


title: इनस्क्रिप्ट

text: विंडोज़ में देवनागरी हेतु मुख्यतः दो कीबोर्ड होते हैं, हिन्दी हेतु Hindi Traditional तथा संस्कृत हेतु Devanagari-INSCRIPT नाम से। Hindi Traditional में Alt, Ctrl तथा AltGr संयोजन में रोमन के बहुधा प्रयोग होने वाले चिह्न रखे गये हैं जबकि Devanagari-INSCRIPT में इन संयोजनों में संस्कृत के अतिरिक्त चिह्नों को रखा गया है।


title: इनस्क्रिप्ट

text: कृतिदेव, चाणक्य जैसे नॉन-यूनिकोड फॉण्टों में टाइप करने हेतु ई-पण्डित आइऍमई नामक टाइपिंग औजार है जो कि विशेषकर कोरल ड्रॉ, पेजमेकर जैसे अयूनिकोडित प्रोग्रामों में हिन्दी टाइप करने हेतु उपयोगी है।


title: इनस्क्रिप्ट

text: विभिन्न ऑपरेटिंग सिस्टमो में इनस्क्रिप्ट का वर्चुअल कीबोर्ड होता है। विभिन्न भाषाओं हेतु वर्चुअल कीबोर्ड जोड़ा जा सकता है।


title: इनस्क्रिप्ट

text: भारत सरकार ने विस्तारित इंस्क्रिप्ट का ड्राफ्ट तैयार किया है। इस मानक की डिजाइन नीति यह है कि वर्तमान इंस्क्रिप्ट की-मैप के अधिकांश विशेषताओं को बनाए रखते हुए नया की-मैप रचा जाय ताकि यूनिकोड 5.2 में प्रस्तावित नए वर्णों को भी कुंजीपटल पर स्थान दिया जा सके। इसके अलावा भविष्य में आने वाले परिवर्तनों को भी सम्मिलित करने की व्यवस्था हो।


title: तवायफ़

text: तवायफ़ मुगल काल के दौरान एक प्रकार की शाही वेश्या हुआ करती थी जो राजदरबारियों को खुश रखा करती थी। पुरानी बॉलीवुड की फिल्मों में तवायफों की बहुत प्रमुख भूमिका रही है। देवदास फिल्म में माधुरी दीक्षित ने ये भूमिका निभाई थी


title: नसरत शाह तुग़लक़

text: उसे जनवरी 1395 ई. में गद्दी पर बैठाया गया, किन्तु तीन या चार ही वर्ष नाम मात्र का शासक रहने के उपरान्त, उसकी हत्या 1398 ई. कर दी गई।


title: नसरत शाह तुग़लक़

text: अपने शासन काल में वह फ़िरोज़ाबाद में दरबार लगाता था, जबकि उसका प्रतिद्वन्द्वी और चचेरा भाई महमूद तुग़लक पुरानी दिल्ली में शासन करता था।


title: प्रमुख शिक्षा पद्धति

text: नियमित अध्ययन शैली जो हम विद्यालय परिवेश में करते वह औपचारिकशिक्षा कहलाती है। यही प्रमुख शिक्षा पद्धति भी है


title: कान्धार का द्विभाषी शिलालेख

text: कान्धार का द्विभाषी शिलालेख, सम्राट अशोक द्वारा २६० वर्ष ईसापूर्व शिला पर दो भाषाओं (ग्रीक तथा अरामी) में उत्कीर्ण कराया गया प्रसिद्ध शिलालेख है। यह अशोक द्वारा निर्मित पहला शिलालेख है जो उसके शासन के १०वें वर्ष में उत्कीर्ण कराया गया था (260 ईसापूर्व), यह शिलालेख प्राचीन ग्रीक और अरामी भाषा में है। इसकी खोज सन १९५८ ई में हुई थी।


title: कान्धार का द्विभाषी शिलालेख

text: कान्धार से प्राप्त यह द्विभाषीय शिलालेख "धर्म" शब्द का अनुवाद यूनानी के "युसेबेइया" (εὐσέβεια, Eusebeia) शब्द में करता है, जिसका अर्थ "निष्ठा" भी निकलता है। यूनानी में लिखित सन्देश का अनुवाद यह है-


title: कुमाऊँ विश्वविद्यालय

text: कुमाऊँ विश्वविद्यालय नैनीताल, उत्तराखण्ड में स्थित है। विश्वविद्यालय की स्थापना १ मार्च १९७३ में उप्र राज्य अधिनियम के अन्तर्गत हुई थी। विश्वविद्यालय के दो कैम्पस है नैनीताल और अल्मोड़ा में और पूरे कुमाऊँ क्षेत्र में २७ महाविद्यालय इससे संबद्धीकृत हैं। भीमताल में एक और कैम्पस बनाया जा रहा है, जो व्यवसायिक, तकनीकी और व्यावसायिक शिक्षा की माँग को पूरा करेगा। उत्कृष्ट शिक्षण और उच्च गुणवत्ता शोध के साथ-साथ चौतरफा विकास इस विध्वविद्यालय का ध्येय है और मुख्य बल कुमाऊँ क्षेत्र पर है।


title: बालूचरी साड़ी

text: बालूचरी साड़ियां पश्चिम बंगाल के विष्णुपुर व मुर्शिदाबाद में बनती हैं। सन् १९६५ से बनारस में भी बालूचरी साड़ियों का निर्माण होने लगा। ये भारत ही नहीं बल्कि पूरे विश्व में मशहूर हैं। इन साड़ियों पर महाभारत व रामायण के दृश्यों के अलावा कई अन्य दृश्य कढ़ाई के जरिए उकेरे जाते हैं। देश ही नहीं बल्कि विदेशों में भी इन साड़ियों ने अपनी अलग पहचान कायम की है। एक बालूचरी साड़ी बनाने में कम से कम एक सप्ताह का वक्त लगता है। दो लोग मिल कर इसे बनाते हैं।


title: बालूचरी साड़ी

text: पश्चिम बंगाल के मुर्शिदाबाद जिले के बालूचर गाँव में शुरूआत करने वाली बालूचरी साड़ियों ने बीती दो सदियों के दौरान एक लंबा सफर तय किया है। नवाब मुर्शीद अली खान 18वीं सदी में बालूचरी साड़ी की कला को ढाका से मुर्शिदाबाद ले आए थे। उन्होंने इसे काफी बढ़ावा दिया। बाद में गंगा नदी की बाढ़ में बालूचर गाँव के डूब जाने के बाद यह कला बांकुड़ा जिले के विष्णुपुर पहुँची। अब विष्णुपुर व बालूचरी एक-दूसरे के पर्याय बन गए हैं। पहले विष्णुपुर में मल्ल राजाओं का शासन था। उस दौरान यह कला अपने निखार पर थी। मल्ल राजाओं ने इलाके में टेराकोटा कला को काफी बढ़ावा दिया था। वहाँ टेराकोटा के मंदिर हर गली में बिखरे पड़े हैं। बालूचरी साड़ियों पर भी इन मंदिरों का असर साफ नजर आता है। इन साड़ियों की खासियत यह है कि इन पर पौराणिक गाथाएं बुनी होती हैं। कहीं द्रौपदी के विवाह का प्रसंग है तो कहीं राधा-कृष्ण के प्रेम का। महाभारत के युध्द के दौरान अर्जुन को गीता का उपदेश देते हुए भगवान कृष्ण की तस्वीर भी इन साड़ियों पर नजर आती है। पूर्व में मुगल व युरोपियन पल्लू (आँचल) में चौंहसिया (चौकोर) व बीच में कलगा लगाकर सजाया जाता था। इस साड़ी की बुनाई में कम से कम तीन व्यक्तियों को लगना पड़ता था क्योंकि इसमें तीन तरह के डिज़ाइन बेल, बादशाह, बूटा एक साथ चलते हैं तथा इस साड़ी को तैयार होने में लगभग एक महीना लग जाता है।


title: बालूचरी साड़ी

text: लेकिन रेशम के बारीक धागों से इन कहानियों को साड़ी पर उकेरना कोई आसान नहीं है। दो मजदूर मिल कर एक सप्ताह में एक साड़ी तैयार करते हैं। काम की बारीकी के हिसाब से उस साड़ी की कीमत एक से दस हजार रुपए तक होती है। लेकिन बुनकरों या कलाकारों को इसका फायदा नहीं मिल पाता।


title: बालूचरी साड़ी

text: बुनाई के बाद साड़ियों पर चमक लाने के लिए उनकी पालिश की जाती है। किसी जमाने में यह साड़ियां बंगाल के रईस या जमीदार घरानों की महिलाएं ही पहनतीं थी। अब भी शादी-ब्याह के मौकों पर यह साड़ी पहनी जाती है।


title: बालूचरी साड़ी

text: विष्णुपुर में अगस्त में एक साँप उत्सव भी आयोजित किया जाता है। कोलकाता से विष्णुपुर पहुँचने के लिए कई ट्रेनें और बसें चलती हैं जो लगभग चार घंटे में पर्यटकों को यहाँ पहुँचा देती हैं। विष्णुपुर मेले के दौरान पाँच दिनों तक सांस्कृतिक कार्यक्रम भी आयोजित किए जाते हैं। यहाँ मेले के प्रति पर्यटकों की बढ़ती दिलचस्पी को ध्यान में रखते हुए कई नए होटल बन गए हैं। इसलिए रहने की कोई दिक्कत नहीं है।


title: पल्लु वाली माता

text: पल्लू  में  श्री  ब्रहमाणी  माताजी  के मंदिर  के पहले माता  जी के द्वारपाल  श्री  सादूला  जी  का  मंदिर  बना हुआ है ! इस मंदिर में  सादूलाजी  की एक सफेद  मारबल  की मुर्ति  लगी हुई  है !


title: पल्लु वाली माता

text: श्री  सादूला  जी  को  माँ  ब्रहमाणी  से एक वरदान  मीला  है  की जो भी भक्त जन  माता  जी मंदिर  के धोक लगाने  और  दर्शन  करने  आते  है  उनको  माता  जी  दर्शन  करने से  पहले  माता  जी  के द्वारपाल  श्री  सादूला जी  के मंदिर  में धोक  लगानी  होती और परसाद  चढ़ाना     होता  है !


title: पल्लु वाली माता

text: अगर  कोई  भी  भक्त जन  ऐसा  नहीं  करता है  तो उसकी  यात्रा  सफल  नहीं  होती है !इसके अलावा  यदि कोई  भी  यात्री  जान बूझकर  इस  नियम  को  भंग  करता  है  उसको  श्री  ब्रहमाणी  माता  जी  दण्डित भी  कर सकती  है !


title: पल्लु वाली माता

text: माता के सभी भगतजनों से निवेदन है कि माता के मंदिर दर्शन से  पहले श्री सादूला जी के मंदिर के धोक जरुर लगायें !       जय  माता दी !


title: सरल (वृक्ष)

text: प्रसरल या सिर्फ़ सरल (अंग्रेज़ी: spruce, स्प्रूस) एक कोणधारी वृक्षों का जीववैनिक वंश है जो पृथ्वी के उत्तरी गोलार्ध (हॅमिस्फ़ीयर) के ठन्डे इलाक़ों में मिलता है। इस वंश को पाइसीया (Picea) भी कहा जाता है। यह २० से ६० मीटर (६५ से २०० फ़ुट) तक के ऊँचे पेड़ होते हैं और अपने कोण जैसे आकार और सर्पिल (स्पाइरल) तरह से सुसज्जित तीली जैसे पत्तों से आसानी से पहचाने जाते हैं। भारतीय उपमहाद्वीप में यह हिमालय के क्षेत्र में पाए जाते हैं। प्रसरल एक लम्बी आयु जीने वाला दरख़्त है और उत्तरी यूरोप के स्कैंडिनेविया इलाक़े के पश्चिमी स्वीडन क्षेत्र में एक 'ओल्ड त्यिक्को' () नामक सरलवृक्ष मिला है जिसकी उम्र ९,५५० वर्ष बताई गई है (हालांकि इसपर कुछ विवाद है)।


title: ताहिर हुसैन

text: ताहिर हुसैन आम आदमी पार्टी का सदस्य और निगम पार्षद है। हुसैन अरविन्द केजरीवाल का करीबी नेता रहा है। उसे दिल्ली विधानसभा चुनाव 2020 में आम आदमी पार्टी को जीत दिलाने वाले नेताओं में भी शीर्ष पर गिना जाता है। हुसैन को मुसलमानों और आम आदमी पार्टी के बीच बहतर समीकरण बनाने के लिए भी जाना जाता था। फरवरी 2020 में हुए दिल्ली दंगों में ताहिर हुसैन को दोषी माना गया। ताहिर के घर से बहुत हथियार और पैट्रोल बम पाये गये थे। पुलिस ने उस पर दंगा भड़काने, हत्या करने , और कई जगह आगजनी करने का केस दर्ज किया। भारतीय जनता पार्टी के नेता कपिल मिश्रा और मनोज तिवारी ने आरोप लगाया कि दिल्ली में हुये दंगों और हिन्दुओं की हत्या का मास्टरमाइंड ताहिर हुसैन है।


title: तापायनिक उत्सर्जन

text: अधिक ताप के कारण उत्पन्न आवेश-वाहकों (जैसे एलेक्ट्रॉन) का किसी सतह से या किसी स्थितिज-ऊर्जा बैरियर के विरुद्ध प्रवाह तापायनिक उत्सर्जन (Thermionic emission) कहलाता है।


title: तापायनिक उत्सर्जन

text: प्राय: सभी लोग इस बात से परिचित हैं कि धातुओं में विद्युत चालकता (इलेक्ट्रिकल कंडक्टिविटी) स्वतंत्र इलेक्ट्रानों की गति के कारण होती है। स्वतंत्र इलेक्ट्रानों से हमारा अभिप्राय उन इलेक्ट्रानों से है जिनका अन्य किसी अणु (ऐटम) अथवा परमाणु (मॉलिक्यूल) से संबंध नहीं होता। किंतु ये इलेक्ट्रान धातु के धरातल का व्यतिक्रमण नहीं कर सकते, क्योंकि धातु के धरातल पर गुरुत्वाकर्षण के समान बल होता है। धरातल को पार करने के लिए इलेक्ट्रान को उतना कार्य करना पड़ता है जितना उन्हें गुरुत्वाकर्षण के समान इस बल को पार करने में लगता है। इसका तात्पर्य यह है कि इन इलेक्ट्रानों की गतिज ऊर्जा (काइनेटिक इनर्जी) इतनी अधिक होनी चाहिए कि वे चालक के इस धरातल-बल को पार कर सकें। साधारण ताप पर इलेक्ट्रान की गतिज ऊर्जा इतनी अधिक नहीं होती कि वे बिना किसी बाह्य ऊर्जा की सहायता के धातु के धरातल के बाहर आ सकें। यह बाह्य ऊर्जा आपाती विकिरण (इनसिडेंट रेडिएशन) के रूप में मिल सकती है या अत्यंत वेगगामी कणों द्वारा प्राप्त हो सकती है जो इन धातुओं के धरातल पर प्रहार करें। परंतु यदि किसी प्रकार चालक का ताप बढ़ा दिया जाए, जिससे स्वतंत्र इलेक्ट्रानों को उतनी ऊर्जा मिल सके जितनी उनको धातु के धरातल से बाहर लाने के लिए आवश्यक है तो वह क्रिया हो जाती है जिसे तापायनिक उत्सर्जन (थर्माइओनिक एमिशन) कहते हैं।


title: तापायनिक उत्सर्जन

text: धरातल के क्षेत्रफल के प्रत्येक एकक से निकले हुए इलेक्ट्रानों की संख्या निम्नलिखित समीकरण से प्रदर्शित की जा सकती है :


title: तापायनिक उत्सर्जन

text: W = कार्यमात्रा (work function) जो एक इलेक्ट्रान के उस कार्य (वर्क) के बराबर होती है जो उसको धातु के धरातल से बाहर आने के लिए करना पड़ता है।


title: तापायनिक उत्सर्जन

text: साधारण पदार्थों में 1000° K के ताप के आसपास विशेष मात्रा में इलेक्ट्रानों का उत्सर्जन होता है। यह एक महत्वपूर्ण बात है जिसका ध्यान उन पदार्थों के चुनाव में रखना पड़ता है जो उत्सर्जक के रूप में प्रयुक्त होते हैं, क्योंकि इस ताप पर नष्ट होनेवाले पदार्थों का उपयोग नहीं किया जा सकता। दूसरी बात जो ध्यान में रखी जाती है वह उत्सर्जक का जीवन है। केवल वे ही पदार्थ उत्सर्जक के रूप में प्रयोग में लाए जा सकते हैं जिनका जीवन लगभग 1,000 घंटों का हो। इन विचारों को ध्यान में रखते हुए यदि उन पदार्थों की खोज की जाए जो उत्सर्जक के रूप में प्रयोग में लाए जा सकते हैं तो बहुत ही कम संख्या में पदार्थ मिलेंगे। व्यापारिक रूप में इलेक्ट्रान नलियों (ट्यूब) में प्रयोग में लाए जानेवाले उत्सर्जक या तो आक्साइड लेपित उत्सर्जक होते हैं अथवा टंग्स्टन या थोरियम युक्त टंग्स्टन होते हैं।


title: तापायनिक उत्सर्जन

text: एक निश्चित ताप पर तापायनिक धारा का पट्टिक वोल्टता (प्लेट वोल्टेज) के साथ का परिवर्तन चित्र 1 में प्रदर्शित किया जा सकता है। इस चित्र से यह देखा जा सकता है कि तापायनिक धारा ओम के सिद्धांत के अनुसार नहीं बदलती। पहले तो यह पट्टिक वोल्टता के बढ़ने पर धीरे-धीरे बढ़ती है, फिर कुछ तेजी से और अंत में स्थिर हो जाती है। इसकी संतृप्त धारा (सैचुरेटेड करेंट) कहते हैं। इस प्रकार की वक्र रेखाएँ विभिन्न निश्चित तापों पर प्राप्त हो सकती हैं।


title: तापायनिक उत्सर्जन

text: ताप के प्रभाव का अध्ययन करने के लिए पट्टिक वोल्टता को इतना बढ़ा दिया जाता है कि संतृप्त धारा बहने लगे। फिर उत्सर्जक का ताप परिवर्तित किया जाता है और संतृप्त धारा विभिन्न तापों पर लायी जाती है। जब संतृप्त धारा के इस मान को तापों के विभिन्न मानों के साथ रेखाचित्र के द्वारा प्रदर्शित किया जाता है तो चित्र 2 में दी हुई वक्र रेखा प्राप्त होती है। निम्न तापों पर तापायनिक उत्सर्जन प्राय: नगण्य ही होता है। तापायनिक उत्सर्जन लगभग 1000° केल्विन के आसपास आरंभ होता है और फिर ताप बढ़ने के साथ शीघ्रता से बढ़ता है।


title: तापायनिक उत्सर्जन

text: उत्सर्जक के क्षेत्रफल की वृद्धि के साथ उत्सर्जन की मात्रा भी बढ़ती जाती है। यदि क्षेत्रफल अधिक हो तो तापायनिक धारा भी अधिक होती है।


title: तापायनिक उत्सर्जन

text: शुद्ध पदार्थों में तापायनिक उत्सर्जन केवल उच्च तापों पर ही होता है। ऐसा देखा गया है कि अशुद्धियों की उपस्थिति उत्सर्जन पर प्रभाव डालती है। क्षारीय धातु उत्सर्जक के रूप में अधिक क्रियाशील होती है।


title: तापायनिक उत्सर्जन

text: सन् 1908 में वेनल्ट ने एक महत्वपूर्ण खोज की। उसने यह देखा कि जब इलेक्ट्रान नली में प्रयुक्त उत्सर्जक को क्षारीय आक्साइड से लेपित किया जाता है तो तापायनिक उत्सर्जन बहुत अधिक बढ़ जाता है। निम्न तापों और निम्न वोल्टता पर इस प्रकार के उत्सर्जक बहुत ही उपयोगी होते हैं। आजकल अधिकतर इलेक्ट्रान नलियों ऋणाग्र किरण (कैथोड रे) नलियों तथा गैस नलियों में आक्साइड लेपित उत्सर्जक ही प्रयोग में लाए जाते हैं।


title: तापायनिक उत्सर्जन

text: यदि गैस की थोड़ी सी मात्रा निर्वात नली में पहुँचा दी जाए तो तापायनिक उत्सर्जन काफी बढ़ जाता है। उदाहरण के लिए हाइड्रोजन की न्यूनतम मात्रा भी एक निर्वात नली में पहुँचने पर तापायनिक धारा को 105 गुना बढ़ा सकती है। इसके दो कारण हैं। एक तो आयनीकरण (आयोनाइज़ेशन) है जो इलेक्ट्रानों को इतनी गतिज ऊर्जा प्राप्त् हो जाती है कि वे गैस के परमाणुओं को मुठभेड़ों द्वारा आयनों में परिवर्तित कर देते हैं। इस प्रकार इलेक्ट्रानों की संख्या में अत्यधिक वृद्धि हो जाती है। अधिशोषित अणु अथवा परमाणु विद्युत् की एक द्विगुण सतह धातु के धरातल पर बना लेते हैं, जो या तो उत्सर्जन में सहायक होती है या उसको कम कर देती है। सहायक होना अथवा न होना उन परमाणुओं के स्वभाव पर निर्भर रहता है।


title: तापायनिक उत्सर्जन

text: तापायनिक धारा तभी बह सकती है जब उत्सर्जक और उसको चारों ओर घेरे हुए बेलन की बीच धन विभव (पोटेंशियल) जारी रखा जाता है। इलेक्ट्रान ऋण आवेशित कण हैं। इस कारण वे बेलन की ओर खिंच जाते हैं जो धन विभव पर रहता है। इस कारण ऐसा लग सकता है कि थोड़े ही धन विभव पर काफी तापायनिक धारा बह सकती है। परंतु यह देखा गया है कि अधिक धारा प्रवाहित करने के लिए अधिक धन विभव की आवश्यकता होती है। इसका कारण यह है कि भ्रमण करते हुए इलेक्ट्रानों के कारण उत्सर्जक के पास अंतरण आवेश (स्पेस चार्ज) उत्पन्न हो जाता है। यह अंतरण आवेश उत्सर्जित इलेक्ट्रानों को पीछे फेंक देता है। इस अंतरण आवेश के प्रभाव को उचित उच्च विभव द्वारा हटाया जा सकता है।


title: तापायनिक उत्सर्जन

text: यदि धन विभव को पर्याप्त अधिक बढ़ा दिया जाए तो निम्न ताप पर भी उत्सर्जन हो सकता है। इस प्रकार के उत्सर्जन को शीत उत्सर्जन कहते हैं। इस ठंडे उत्सर्जन के लिए 10,000 वोल्ट प्रति सेंटीमीटर के अभिक्षेत्र (फील्ड) की आवश्यकता होती है।


title: तापायनिक उत्सर्जन

text: जैसा पहले ही बताया जा चुका है, टंग्स्टन, थोरियम युक्त टंग्सटन तथा आक्साइड लेपित उत्सर्जक ही प्राय: इस कार्य में प्रयुक्त होते हैं। इन उत्सर्जकों के निम्नांकित गुण हैं :


title: तापायनिक उत्सर्जन

text: टंग्स्टन अत्यधिक उच्च ताप पर ही काम में लाया जा सकता है। इस कारण यह शुद्ध अवस्था में यदाकदा ही प्रयोग में लाया जाता है। उत्सर्जक के रूप में इसका उपयोग तभी किया जाता है तब उच्च ताप पर कोई अन्य उत्सर्जक कार्य में नहीं लाया जा सकता है। इसका प्रयोग अधिकतर उन नलियों में होता है जिनमें पट्टिक वोल्टता 3,500 वोल्ट से अधिक होती है।


title: तापायनिक उत्सर्जन

text: इस प्रकार के उत्सर्जक से, उसी ताप पर, शुद्ध टंग्स्टन की अपेक्षा कहीं अधिक उत्सर्जन होता है। इसका कारण यह है कि थोरियम की उपस्थिति के कारण सतह का व्यतिक्रमण करने के लिए इलेक्ट्रान को जो कार्य करना पड़ता है वह पर्याप्त कम हो जाता है। नली में कुछ गैस के रह जाने के कारण रासायनिक विषाक्तता (पॉयज़निंग) उत्पन्न हो जाती है। यदि धन आयन के टक्कर और रासायनिक विषाक्तता के प्रभावों को ध्यान में रखा जाए तो देखा जाता है कि थोरियम युक्त टंग्स्टन के उत्सर्जक आक्साइड लेपित उत्सर्जक की अपेक्षा अधिक टिकाऊ होते हैं।


title: तापायनिक उत्सर्जन

text: इस प्रकार के उत्सर्जक बेरियम और स्ट्रौंशियम के आक्साइड़ों के मिश्रण को उपयुक्त धातु के धरातल पर पोतकर बनाए जाते हैं। साधारणतया निकल धातु ही इस कार्य में लगाई जाती है। कभी-कभी निकल की कोई मिश्रधातु भी प्रयुक्त होती है। यदि इस प्रकार की सतह उचित रूप से बनाई और सक्रिय की जाए तो 1150° क पर पर्याप्त मात्रा में इलेक्ट्रान उत्सर्जन होता है। ऐसा प्रतीत होता है कि उत्सर्जन धातु के स्वतंत्र कणों से होता है जो आक्साइड लेप की सतह पर रहते हैं।


title: तापायनिक उत्सर्जन

text: आक्साइड लेपित उत्सर्जक निर्वात नलियों में अधिक प्रयुक्त होते हैं। इसका कारण यह है कि आक्साइड लेपित उत्सर्जक अन्य प्रकार के उत्सर्जकों की तुलना में प्रत्येक वाट उष्मा शक्ति के लिए अधिक उत्सर्जन देता है तथा अन्य उत्सर्जकों की तुलना में प्रति वर्ग सेंटीमीटर अधिक अंपीयर देता है। आक्साइउ लेपित उत्सर्जकों का एक विशेष लाभदायक गुण यह भी है कि इससे अत्यधिक इलेक्ट्रानों का उत्सर्जन एक ही समय में हो सकता है, चाहे यह समय कुछ माइक्रो सेकंड ही क्यों न हो (1 माइक्रो सेंकड एक सेकंड = का लाखवाँ भाग)।


title: तापायनिक उत्सर्जन

text: प्रयोग में लाए जानेवाले उत्सर्जक प्राय: दो प्रकार के होते हैं। पहले प्रकार के उत्सर्जक तंतु (फ़िलामेंट) के रूप में बने रहते हैं, जिनमें विद्युद्धारा प्रवाहित करके अधिक ताप तक गरम किए जाते हैं। दूसरे प्रकार के उत्सर्जक वे होते हैं जो परोक्ष रूप से गरम किए जाते हैं। ये धातु की पतली चादर के बेलन के रूप में होते हैं। (बेलन प्राय: आक्साइड लेपित निकल का होता है।) यह बेलन बाह्य पृथक्कृत (एक्सटर्नैली इनसुलेटेड) टंग्स्टन धातु के तंतुओं से गरम किया जाता है, जिसे तापक (हीटर) कहते हैं।


title: तापायनिक उत्सर्जन

text: बहुत पहले से यह ज्ञात है कि यदि किसी धातु को इलेक्ट्रान की धारा से प्रताड़ित किया जाए तो एक गौण प्रकाश उत्पन्न होता है। इसी को गौण उत्सर्जन कहते हैं। इसका तापायनिक नलियों (thermionic tubes) में बहुत ही महत्व है क्योंकि यह अनिच्छिन्न प्रभाव के रूप में नली में प्रकट हो जाता है। प्राथमिक (प्राइमरी) इलेक्ट्रान से प्रताड़ित होने पर गौण इलेक्ट्रान की संख्या प्राथमिक इलेक्ट्रानों की गति पर और उस वस्तु के स्वभाव तथा दशा पर निर्भर रहती है जो प्रताड़ित की जाती है। यदि पूर्ववर्ती इलेक्ट्रानों की गति अत्यधिक न्यून हो तो गौण उत्सर्जन नहीं होता। गौण इलेक्ट्रान में प्राय: 90 प्रतिशत ऐसे होते हैं जिनका वेग प्राथमिक इलेक्ट्रानों से बहुत कम हेता है। तथापि कुछ गौण इलेक्ट्रान ऐसे भी उत्सर्जित होते हैं जिनका वेग प्राथमिक इलेक्ट्रानों से अधिक होता है और कई प्रतिशत ऐसे होते हैं जिनका वेग प्राथमिक इलेक्ट्रानों के वेग के बराबर होता है।


title: तापायनिक उत्सर्जन

text: पृथक्कारी (इनसुलेटर) से गौण उत्सर्जन-पृथक्कारी से होनेवाला गौण उत्सर्जन कभी-कभी धातुओं के उत्सर्जन से अधिक लाभदायक होता है। इसका एक उल्लेखनीय और सर्वविदित उदाहरण नली के काच की दीवारों का इलेक्ट्रान के प्रताड़न द्वारा विद्युद्युक्त होना है। दूसरा उदाहरण है ऋणाग्रकिरण नलियों के प्रतिभास पट्टों का विद्युन्मय होना।


title: तापायनिक उत्सर्जन

text: वर्तमान काल में प्रयोग में लाई जानेवाली विभिन्न प्रकार की संग्रह नलियों (स्टोरेज ट्यूब्स) में पृथक्कारी से गौण उत्सर्जन का उपयोग किया जाता है।


title: तोरमाण

text: तोरमाण भारत वर्ष पर आक्रमण करने वाला चीन से आने वासे हूणों का नेता था जिसने 500ई के लगभग मालवा पर अधिकार किया था। मिहिरकुल तोरमाण का ही पुत्र था, जिसने हूण साम्राज्य का विस्तार


title: तोरमाण

text: तोरमाण का संजली शिलालेख,मालवा और गुजरात पर उसके विजय और नियंत्रण की बात करता है। उसके क्षेत्र में उत्तर प्रदेश, राजस्थान और कश्मीर भी शामिल था। वह संभवतः कौशांबी तक गया, जहाँ उसकी एक मुहर का पता चला था। १९८३ में खोजे गए रिस्थल (मंदसौर) शिलालेख के अनुसार, मालवा के औलीकर राजा प्रकाशधर्म ने उसे हराया था।


title: तोरमाण

text: खुरा शिलालेख (495-500 ,पंजाब में सॉल्ट रेंज से और अब लाहौर में), तोरमाण मध्य एशियाई लोगों के अलावा भारतीय प्रतिगामी उपाधियों को स्वीकार करते हैं। यह मिश्रित संस्कृत में,एक बौद्ध अभिलेख है, जो महिषासक विद्यालय के सदस्यों को एक मठ (विहार) का उपहार,अभिलेखित करता है।


title: तोरमाण

text: भारत के उत्तरी मध्य प्रदेश के ग्वालियर से प्राप्त, मिहिरकुल के ग्वालियर शिलालेख में, जो कि संस्कृत में लिखा गया है, तोरमाण इस रूप में वर्णित है:


title: तोरमाण

text: " पृथ्वी का एक महान शासक, जो महान योग्यता का स्वामी एवं  गौरवशाली तोरमाण नाम से प्रसिद्ध था, जिसके द्वारा (उसकी) वीरता विशेष रूप से उसकी सत्यता से चित्रित थी, पृथ्वी न्यायोचित रूप के साथ शासित थी।"


title: भिण्डावास वन्य अभयारण्य

text: भिण्डावास वन्य अभयारण्य (Bhindawas Wildlife Sanctuary) भारत के हरियाणा राज्य के झज्जर ज़िले में झज्जर शहर से लगभग 15 किमी दूर स्थित एक वन्य अभयारण्य है। इसकी स्थापना सन् 1986 में हुई थी और 3 जून 2009 को यह भारत सरकार द्वारा एक पक्षी विहार भी घोषित कर दिया गया था। यह 4.12 वर्ग किमी के क्षेत्रफल पर विस्तारित है। इसमें एक बड़ी झील स्थित है।


title: रागिनी खन्ना

text: रागिनी खन्ना एक भारतीय टेलीविजन अभिनेत्री है। वे कई धारावाहिकों में कार्य कर चुकी है जिसकी शुरुआत उन्होंने "भास्कर भारती" और "राधा की बेटियां कुछ कर दिखाएंगी" से की। "ससुराल गेंदा फुल" में मुख्य भूमिका अदा करने के लिये जाती है जो स्टार प्लस पर प्रसारित किया जाता था। वे गोविंदा की भांजी और कृष्णा अभिषेक (कॉमेडी सर्कस) व टीवी अभिनेत्री सौम्या सेठ की ममेरी बहन है। रागिनी ने 2011 में ओमप्रकाश मेहरा का फिल्म तीन थे भाई , और 2013 में पंजाबी फिल्मे भाजी इन प्राब्लम में काम किया।  भाजी इन प्राब्लम ने बाक्स आफिस पर अच्छा कलेक्शन किया


title: फूलपुर

text: फूलपुर इलाहाबाद से करीब 30 किलोमीटर दूर स्थित है। यहां रेलवे स्टेशन है। जो कि वाराणसी गोरखपुर को जोड़ती है फूलपुर एक कस्बा है। यहां पर आबादी अधिक है। यहां पर स्टेशन के करीब सामने एक पुराना रानी का महल स्थित है।यहां से इलाहाबाद की ओर लगभग 12 किलोमीटर दूरी पर दिल्ली कोलकाता हाईवे बाईपास हैl जिसका नाम सहसों है। फूलपुर स्टेशन से 500मीटर दूरी पर गोमती इंटर कॉलेज और न्यू दिल्ली पब्लिक स्कूल स्थित है जो कि काफी पुराना कॉलेज है और लगभग 1.5km पर इफको जो उत्तर प्रदेश में बहुत पुरानी यूरिया निर्माता कंपनी है। यहाँ पर जैन धर्म का पवित्र स्थल जैन मन्दिर हैं जो की अन्दाव के पास प्रयागराज से काशी जाने वाले रास्ते पर कनिहार में एक पक्षी विहार हैं यहीं पर दानवीर कर्ण का मन्दिर हैं जहाँ पर हर वर्ष मेला लगता है जिसे कर्णतीर्थ कहते है। वाराणसी मार्ग पर एक महावीर पॉलिटेक्निक कॉलेज हैं। भारत के प्रथम प्रधानमंत्री पंडित जवाहरलाल नेहरु फूलपुर में प्रथम बार लोकसभा का चुनाव लड़े थे। तथा लगातार तीन बार सांसद रहे थे।


title: चैतन्य चरितामृत

text: चैतन्यचरितामृत, बांग्ला के महान भक्तकवि कृष्णदास कविराज द्वारा रचित ग्रन्थ है जिसमें चैतन्य महाप्रभु (1486-1533) के जीवन और शिक्षाओं का विवरण है। यह मुख्य रूप से बांग्ला भाषा में रचित है किन्तु शिक्षाष्टकम समेत अन्य भक्तिपूर्ण काव्य संस्कृत छन्द में भी हैं। इसमें चैतन्य महाप्रभु के जीवनचरित, उनकी अन्तर्निहित दार्शनिक वार्ताओं, कृष्ण के नामों और हरे कृष्ण मंत्र के जप का भी विशेष विवरण हैं।


title: चैतन्य चरितामृत

text: श्री चैतन्यचरितामृत गौडीय सम्प्रदाय का आधार ग्रन्थ है जिसमें गौडीय सम्प्रदाय के दर्शन का सार निहित है। अध्यन-मनन के साथ-साथ यह विग्रह स्वरुप होकर बहुत से घरों में पूजित भी होता है। १७७५ के आसपास सुकल श्याम अथवा बेनीकृष्ण ने इस ग्रन्थ का इसी नाम से ब्रजभाषा में अनुवाद किया।


title: लोंगेवाला

text: लोंगेवाला (Longewala) भारत के राजस्थान राज्य के जैसलमेर ज़िले में स्थित एक नगर है। यह भारत व पाकिस्तान की सीमा पर स्थित है और 1971 भारत पाक युद्ध में यहाँ टैंक युद्ध हुआ था।


title: गौतम रोड़े

text: गौतम रोड़े एक प्रसिद्ध भारतीय फिल्म और टेलिविजन कलाकार हैं। उनका जन्म 14 अगस्त 1977 को नई दिल्ली में हुआ।


title: लिथुआनियाई भाषा

text: लिथुआनियाई भाषा ("lietuvių kalba") लिथुआनिया में बोली जाने वाली इस देश की सबसे प्रमुख भाषा है। यह इस देश की आधिकारिक भाषा भी है और इसे यूरोपीय संघ में भी आधिकारिक भाषा के रूप में मान्यता प्राप्त है। लिथुआनिया में इस भाषा को बोलने वालो की संख्या २९ लाख है और अन्य देशों में लगभग ३ लाख लोग इस भाषा को बोलते हैं। लिथुआनियाई एक बाल्टिक भाषा है, जिसका लातवियाई भाषा से निकट का सम्बन्ध है हालांकि ये भाषाएँ परस्पर सुबोध नहीं हैं। लिथुआनियाई भाषा लातिन लिपि में लिखी जाती है। हिन्द-यूरोपीय भाषा-परिवार की जीवित भाषाओं में से लिथुआनियाई भाषा सर्वाधिक अपरिवर्तनित है, जिसने आद्य-हिन्द-यूरोपीय भाषा परिवार की विशिष्टओं को प्रतिधारित (बनाए) रखा है।


title: सुरेश कलमाड़ी

text: सुरेश कलमाड़ी (जन्म 1 मई 1944) एक भारतीय राजनेता और वरिष्ठ खेल प्रबंधक हैं। वे राजनीतिक पार्टी भारतीय राष्ट्रीय कांग्रेस के एक सदस्य हैं। वे भारतीय ओलंपिक संघ, एशियन एथलेटिक्स एसोसिएशन और भारतीय एथलेटिक्स फेडरेशन के प्रेसिडेंट भी हैं।


title: सुरेश कलमाड़ी

text: सुरेश कलमाड़ी ने दक्षिण पश्चिम भारत में महाराष्ट्र राज्य के पुणे में स्थित सेंट विन्सेंट हाई स्कूल में और उसके बाद पुणे के फर्ग्युसन कॉलेज में पढ़ाई की है। 1960 में वे पुणे के राष्ट्रीय रक्षा अकादमी में शामिल हो गए और 1964 में वे जोधपुर और इलाहाबाद में एयर फ़ोर्स फ्लाइंग कालेजों के साथ जुड़ गए। 1964-1972 के बीच उन्होंने भारतीय वायु सेना की सेवा की थी।


title: सुरेश कलमाड़ी

text: 1978-1980 के बीच वे महाराष्ट्र प्रदेश युवा कांग्रेस के अध्यक्ष रहे थे। वे 1982 से 1995 तक और फिर 1998 में तीन कार्यकालों के लिए राज्य सभा के सदस्य रहे। वे 1996 में 11वीं लोक सभा के लिए और 2004 में 14वीं लोक सभा के लिए भी चुने गए। वर्तमान में वे पुणे से सत्तासीन सांसद हैं। भारत के प्रधानमंत्री के रूप में पी.वी. नरसिंह राव के कार्यकाल के दौरान सुरेश कलमाड़ी ने 1995 से 1996 तक रेल राज्य मंत्री के रूप में सेवा की थी।


title: सुरेश कलमाड़ी

text: वे भारतीय ओलिंपिक संघ के प्रेसिडेंट हैं और हाल ही में संपन्न 3 से 14 अक्टूबर 2010 तक दिल्ली में आयोजित राष्ट्रमंडल खेलों में आयोजन समिति के चेयरमैन थे। 11 अक्टूबर 2008 को पुणे में कलमाड़ी को चौथी बार के लिए भारतीय ओलंपिक संघ का प्रेसिडेंट चुना गया था।


title: सुरेश कलमाड़ी

text: 2008 ग्रीष्मकालीन ओलंपिक्स में तीन भारतीय पदक विजेताओं के सम्मान में आयोजित किये गए सम्मान समारोह के दौरान कलमाडी कथित तौर पर उठकर बाहर चले गए क्योंकि उन्हें भारत के उपराष्ट्रपति हामिद अंसारी के बगल में कुर्सी की पेशकश नहीं की गयी थी। जनवरी 2010 में पूर्व भारतीय हॉकी टीम के कप्तान परगट सिंह ने कलमाड़ी पर खेल माफिया होने का आरोप लगाया है।


title: सुरेश कलमाड़ी

text: 2010 के राष्ट्रमंडल खेलों का आयोजन सार्वजनिक जाँच और कानूनी तहकीकात के साथ-साथ मुख्य सतर्कता आयोग (भारत की एक शीर्षस्थ भ्रष्टाचार विरोधी समिति) के दायरे में आ गया है जो खेलों की व्यवस्था के कुछ ख़ास पहलुओं की सीबीआई (CBI) से जाँच कराने की मांग कर रही है।.


title: सुरेश कलमाड़ी

text: इसके लिए विपक्ष ने सुरेश कलमाड़ी के इस्तीफे की मांग की है।. यह आरोप लगाया गया है कि जेपी समूह के साथ जुड़े खेलों में अत्यधिक लागतों की जानकारी देकर अवैध रूप से धन जुटाए गए जिसमें उनके बेटे सुमीर कलमाड़ी के वित्तीय सहयोग के माध्यम से ग्रेटरक नोयडा में एफ1 सर्किट प्रोजेक्ट में पैसे लगाए गए। हालांकि कलमाड़ी भ्रष्टाचार के आरोपों से इनकार करते जा रहे हैं।.


title: सुरेश कलमाड़ी

text: उन्हें 1996 में आईओए (IOA) के प्रेसिडेंट के रूप में चुना गया था और वे तब से इस पद को संभाल रहे हैं। उनका कार्यकाल 2012 में समाप्त होगा।


title: राष्ट्रीय राजमार्ग ६२ (भारत)

text: राष्ट्रीय राजमार्ग ६२ (National Highway 62) भारत का एक राष्ट्रीय राजमार्ग है। यह पंजाब में अबोहर से राजस्थान में पिन्डवाड़ा तक जाता है।


title: डब्बू रत्नाणी

text: डब्बू रत्नाणी एक प्रमुख भारतीय फैशन फोटोग्राफर है। उन्को बॉलीवुड के सारे सेलिब्रिटी बहुत ही पसंद करते हैं। वह काफी मशहूर सेलिब्रिटीयों के लिए अनेक चित्र ले चुके है।


title: डब्बू रत्नाणी

text: वह एक अव्वल फोटोग्राफर है और उन्होंने फिल्मफेयर, हाय ब्लिट्ज, ठीक भारत, एली, दम, फेमिना, आदमी और बेहतर घरों और गार्डन तरह की सभी प्रमुख पत्रिकाओं के लिए चित्र खींचे है। वह अपनी वार्षिक कैलेंडर के लिए जाने जाते हैं। २००६ में, वह मिस इंडिया प्रतियोगिता के लिए निर्णायक मंडल में थे। २०१५ और २०१६ मैं वह "भारत की नेक्स्ट टॉप मॉडल" टीवी शो मे निर्णायक मंडल मे थे और अभी भी है।


title: डब्बू रत्नाणी

text: उनका जन्म २४ दिसंबर, मुंबई मैं हुआ। वह पहले-पहले सुमित चोपड़ा के साथ काम करते थे। वह सुमित चोपड़ा के अंतर्गत काम कर रहे थे। १९९४ के बाद से स्वतंत्र रूप से काम कर रहा है।


title: डब्बू रत्नाणी

text: डब्बू रत्नाणी भारतीय सिनेमा के प्रमुख चित्र और सेलिब्रिटी फोटोग्राफर में से एक है। उनका इस उद्योग में प्रारंभ उनकी अच्छी किस्मत से हुआ। कई सालों से उनकी पत्नी उन्के साथ काम कर रही है। उनको फिल्मों के वजह से काफी संपादकीय काम करने को मिला और वे फिर मॉडल के


title: डब्बू रत्नाणी

text: पोर्टफोलियो का काम करने लगे। और इन सब के कारण डब्बू रत्नाणी विज्ञापन में चले गए। अपने फिल्म विज्ञापन और प्रचार अभियानों के लिए उन्हें इस्तेमाल किया गया है।


title: डब्बू रत्नाणी

text: डब्बू रत्नाणी का सबसे अच्छा काम उनका वार्षिक कैलेंडर है। उन्का इस सिनेमा मे अपने इस कैलेंडर के वजह से ही नाम हुआ है। उन्होंने सबसे प्रसिद्ध सेलिब्रिटीयो के साथ २००४ से काम करना प्रारंभ कर दिया था।


title: डब्बू रत्नाणी

text: पेरिजाद जोराबियन, उर्मिला मातोंडकर, प्रियंका चोपड़ा, नेहा धूपिया, बिपाशा बसु, ईशा देओल, प्रीति जिंटा, अमृता अरोड़ा, ऐश्वर्या राय, रानी मुखर्जी, रवीना टंडन, अमृता राव, शिल्पा शेट्टी, लारा दत्ता, दीया मिर्जा, कैटरीना कैफ, समीरा रेड्डी, सोहा अली खान, अमीषा पटेल, तब्बू, ईशा कोप्पिकर, पूजा भट्ट, रिया सेन, महिमा चौधरी, शाहरुख खान


title: डब्बू रत्नाणी

text: बिपाशा बसु, शाहिद कपूर, प्रियंका चोपड़ा, अमिताभ बच्चन, ऐश्वर्या राय, जॉन अब्राहम, उर्मिला मातोंडकर, अजय देवगन, रितिक रोशन, रिया सेन, फरदीन खान, लारा दत्ता, जायद खान, संजय दत्त, अमीषा पटेल, अभिषेक बच्चन, कोएना मित्रा, शाहरुख खान, करीना कपूर, समीरा रेड्डी, अर्जुन रामपाल, प्रीति जिंटा, सलमान खान


title: डब्बू रत्नाणी

text: मल्लिका शेरावत, आमिर खान, शाहरुख खान, संजय दत्त, रानी मुखर्जी, सेलिना जेटली, अर्जुन रामपाल, लारा दत्ता, बिपाशा बसु, शाहिद कपूर, रिया सेन, अमिताभ बच्चन, ऐश्वर्या राय, ईशा देओल, सलमान खान, करीना कपूर


title: डब्बू रत्नाणी

text: काजोल, ऋतिक रोशन, अमिताभ बच्चन, बिपाशा बसु, जॉन अब्राहम, ऐश्वर्या राय, अर्जुन रामपाल, सैफ अली खान, अक्षय कुमार, आयशा टाकिया, रिया सेन, शाहरुख खान, विद्या बालन, ईशा देओल, रानी मुखर्जी, प्रियंका चोपड़ा, अजय देवगन, प्रीति जिंटा, अभिषेक बच्चन, बॉबी देओल, मल्लिका शेरावत, रितेश देशमुख, सलमान खान, विद्या बालन


title: डब्बू रत्नाणी

text: रितिक रोशन, बिपाशा बसु, रणबीर कपूर, सैफ अली खान, जेनेलिया डिसूजा, जॉन अब्राहम, कंगना राणावत, इमरान खान, करीना कपूर, अभिषेक बच्चन, प्रियंका चोपड़ा, अक्षय कुमार, काजोल, अर्जुन रामपाल, दीपिका पादुकोण, फरहान अख्तर, कैटरीना कैफ, अमिताभ बच्चन, सोनम कपूर, शाहरुख खान, ऐश्वर्या राय, सलमान खान, असिन थोट्टूमकल, विद्या बालन


title: डब्बू रत्नाणी

text: अमिताभ बच्चन, शाहरुख खान, अभिषेक बच्चन, अक्षय कुमार, जॉन अब्राहम, रणबीर कपूर, रितिक रोशन, फरहान अख्तर, रणवीर सिंह , वरुण धवन , सिद्धार्थ मल्होत्रा, अर्जुन रामपाल, विद्या बालन, प्रियंका चोपड़ा, आलिया भट्ट , लिसा हेडन, ऐश्वर्या राय बच्चन, अथिया शेट्टी, श्रद्धा कपूर, परिणीति चोपड़ा, जैकलिन फर्नांडीज, सोनाक्षी सिन्हा, अनुष्का शर्मा।


title: डब्बू रत्नाणी

text: उनका पहला कैलेंडर २००४ मे प्रक्षेपण हुआ था। सारे सेलिब्रिटी बेसब्री से इस कैलेंडर शूट का इंतजार करते हैं।


title: डब्बू रत्नाणी

text: डब्बू रत्नाणी ने कई फिल्मों के पोस्टर पर काम किया है और प्रशंसा भी पाई है। फिल्म जैसे ओम शांति ओम, आतिश, ब्लैकमेल, फिजा, हेरा फेरी, भगत सिंह के लीजेंड, आवारा पागल दीवाना, झंकार बीट्स, जिस्म, जो बोले सो निहाल, कहो ना ... प्यार है के पोस्टरों पर काम किया है।


title: माँड नदी

text: माँड नदी (Mand River) भारत के छत्तीसगढ़ राज्य में बहने वाली एक नदी है। यह लम्बी नदी महानदी की एक उपनदी है। माँड नदी का उद्गमस्थल सरगुजा ज़िले में मैनपाट के समीप की पहाड़ियों में है। फिर यह रायगढ़ ज़िले से गुज़रकर जांजगीर-चाम्पा ज़िले में प्रवेश करती है, जहाँ यह चंद्रपुर के समीप महानदी में विलय हो जाती है। कोइराज नदी और कुटकुट नदी इसकी प्रमुख सहायक नदियाँ हैं।


title: कलानिधि मारन

text: वर्ष 1964 में जन्मे कलानिधि मारन () एशिया के सर्वाधिक लाभदायक प्रसारक (ब्रॉडकास्टर) सन नेटवर्क के अध्यक्ष एवं प्रबंध निदेशक हैं।. जून 2010 में उन्होंने भारत की सर्वाधिक लाभदायक एयरलाइन्स स्पाइस जेट का अधिग्रहण कर लिया.


title: कलानिधि मारन

text: उनके टीवी चैनल और अखबार मुख्यतः दक्षिण भारत में केंद्रित हैं जबकि एफएम रेडियो चैनल, डीटीएच सर्विस, तथा एयरलाइन्स पूरे देश में फैले हैं।


title: कलानिधि मारन

text: वे भूतपूर्व वाणिज्य मंत्री मुरासोली मारन के पुत्र, तमिलनाडु के मुख्य मंत्री एम करुणानिधि के परपोते और भारत के कपड़ा मंत्री दयानिधि मारन के भाई हैं। 1991 में उन्होंने कन्नड़ कावेरी से विवाह किया और उनकी काव्या नाम की एक बेटी (जन्म 1992 में) भी है। उनकी पत्नी सन नेटवर्क की संयुक्त प्रबंध निदेशक हैं। मीडिया व्यवसाय में उनके प्रवेश करने के बाद से अधिकांश समय तक उनके पिता के राजनीतिक प्रतिद्वंदियों द्वारा राज्य की सत्ता पर काबिज रहने के बावजूद वे काफी सफल साबित हुए हैं। पड़ोसी राज्यों में भी वे नंबर 1 के रूप में उभर कर सामने आये हैं, जहाँ उनके प्रतिद्वंद्वियों में उन राज्यों के नेता तथा व्यवसायी शामिल हैं।


title: कलानिधि मारन

text: मई 2007 में करूणानिधि के बेटे एम.के. अज़गिरी के समर्थकों ने मारन के अखबार के कार्यालय पर हमला किया क्योंकि उसमे छपे एक सर्वेक्षण में दावा किया गया था कि लोग अज़गिरी की बजाय एम.के स्टालिन को अधिक पसंद करते हैं। बाद में दिसंबर 2008 को यह दावा किया गया कि करुणानिधि और मारन परिवारों के बीच विवाद समाप्त हो गया है।


title: कलानिधि मारन

text: हालांकि 2010 में अज़गिरी की केबल टीवी डिस्ट्रिब्यूशन कंपनी जाक कम्युनिकेशंस द्वारा कलानिथि मारन के खिलाफ एक आपराधिक मुक़दमा दायर किया गया।


title: कलानिधि मारन

text: कलानिधि की सन पिक्चर्स ने रजनीकांत और ऐश्वर्या राय द्वारा अभिनीत एंधिरन नामक अपनी पहली फिल्म का निर्माण किया।


title: हैमिल्टनी ऑपरेटर

text: क्वाण्टम यांत्रिकी में, हैमिल्टनी ऑपरेटर या हैमिल्टोनियन एक गणितीय ऑपरेटर है जो सम्पूर्ण निकाय के सभी कणों के गतिज ऊर्जा और स्थितिज ऊर्जा के योग से सम्बन्ध रखता है। इसे प्रायः formula_1 से निरूपित किया जाता है किन्तु formula_2 या formula_3 से भी निरूपित करते हैं जो इसके 'ऑपरेटर' होने का संकेत देते हैं। इस ऑपरेटर का नाम ड्ब्ल्यू आर हैमिल्टन के नाम पर पड़ा है, जिसने न्यूटनी यांत्रिकी का एक कारंतिकारी सूत्रीकरण किया था जिसे आजकल हैमिल्टनी यांत्रिकी कहते हैं।


title: भारतीय-इस्लामी वास्तुकला

text: भारतीय-इस्लामिक वास्तुकला : ७वीं शताब्दी में भारत उपखंड में इस्लाम प्रवेश करने के बाद वास्तुकला की कई शैलियाँ अपनाई गयी.


title: कर्ज़ (1980 फ़िल्म)

text: कर्ज़ 1980 में बनी हिन्दी भाषा की रोमांचकारी फ़िल्म है। इसका निर्देशन सुभाष घई ने किया और मुख्य भूमिकाओं में ऋषि कपूर और टीना मुनीम हैं। सिमी गरेवाल की भी महत्त्वपूर्ण सहायक भूमिका है। जारी होने पर फिल्म बहुत सफल रही थी और इसको "ब्लॉकबस्टर" का तमगा दिया गया था। लक्ष्मीकांत-प्यारेलाल द्वारा दिया गया संगीत भी बहुत लोकप्रिय हुआ था और उन्होंने सर्वश्रेष्ठ संगीतकार का फ़िल्मफ़ेयर पुरस्कार जीता था, उनका लगातार चौथा।


title: कर्ज़ (1980 फ़िल्म)

text: रवि वर्मा (राज किरन) ने अपने मृत पिता के व्यापारिक साथी सर जूडाह के खिलाफ कानूनी लड़ाई जीती। रवि के मृत पिता शांतिप्रसाद वर्मा, कुन्नूर में एक समृद्ध व्यक्ति थे, जिनकी संपत्ति उनकी मृत्यु के बाद सर जूडाह द्वारा अन्यायपूर्ण ढंग से उपयोग की गई थी। रवि अपनी मां (दुर्गा खोटे) को अच्छी खबर देता है कि यह महसूस किए बिना कि जूडाह पहले से ही विपरीत योजनाएं में कार्रवाई स्थापित कर चुका है। रवि ने कामनी (सिमी गरेवाल के साथ प्यार किया है, जो उसके पैसों के लिये जूडाह के लिए गुप्त रूप से काम कर रही है। यहाँ, रवि अपनी मां से कहता है कि वह शादी करने जा रहा है और अपने और कामिनी के लिए आशीर्वाद पाने के लिए वापस आएगा। कुन्नूर के रास्ते जाने पर कामिनी ने देवी काली के एक छोटे से मंदिर के पास चट्टान से रवि को फेंक दिया। दो दशकों बाद मॉन्टी, एक अनाथ जीजी ओबेरॉय (पिंचू कपूर) द्वारा पाला गया, एक इक्कीस वर्षीय गायक है जिसे रवि की एक धुन पसंद है। वह रवि की कुछ यादों को अवचेतन रूप से मॉन्टी में प्रस्तुत करती है।


title: कर्ज़ (1980 फ़िल्म)

text: मॉन्टी (ऋषि कपूर) जल्द ही कुछ दूरदराज के स्थान पर एक लड़की के साथ प्यार में पड़ता है। वह ऊटी (कुन्नूर के पास) चुनता है, आंशिक रूप से क्योंकि टीना (टीना मुनीम) वहाँ रहती है। वहाँ, उसकी यादें यादें गहन हो जाती हैं जब वह इन यादों के सभी स्थानों को देखता है। टीना ने उसे बताया कि उसे अपने चाचा कबीरा के आदेश पर रानी साहिबा ने पाला था। असल में, कबीरा (प्राण) को कारावास की सजा सुनाई गई थी और वो रिहा होने वाला है। उसके बाद मोंटी ने जाना कि रानी साहिबा कामिनी है। बाद में कबीरा ने मॉन्टी को बताया कि टीना के पिता ने काली मंदिर, कामिनी और रवि वर्मा के बारे में कुछ घातक रहस्य जाना था, जिसके लिए कामिनी के भाई ने उन्हें मार डाला। प्रतिशोध में, कबीरा ने कामिनी के भाई की हत्या कर दी और रहस्य को जानने का नाटक करके टीना को उचित शिक्षा के साथ पालने के लिए ब्लैकमेल किया। मॉन्टी ने ये भी जाना कि रवि की मां और उसकी बहन को कामिनी और उसके भाई ने अपने घर से निकाल दिया था। वह कबीरा को पूरी कहानी बताता है, जो रवि के परिवार को ढूंढने की पेशकश करता है। वह दोनों एकजुट होते हैं। यह समझते हुए कि कामिनी सर जूडाह की कठपुतली है, मॉन्टी धीरे-धीरे आश्वस्त हो जाता है कि रवि का भूत बदला लेना चाहता है। धीरे-धीरे, उसके और सर जूडाह के बीच अनबन हुई। अंत में, वर्मा परिवार द्वारा खोले गए स्थानीय स्कूल में, रवि की याद में एक हॉल का उद्घाटन कामिनी देवी द्वारा किया जाता है। मोंटी और टीना समारोह में प्रदर्शन करते हैं, जहां वे रवि की कहानी का नाट्य रूपांतरण करते हैं।


title: कर्ज़ (1980 फ़िल्म)

text: कामिनी रवि की मां और बहन को देख के डर जाती है, और भाग जाती है। जब मॉन्टी ने उससे मुकाबला किया, कामिनी रवि की हत्या को कबूल करती है, जिसे पुलिस रिकॉर्ड करती है। इसके बाद, जूडाह रवि के रिश्तेदारों को पकड़ता है और कामिनी के बदले टीना को रिहा करने के लिए सहमत होता है। जैसे ही अदला बदली होने वाली होती है, टीना कामिनी पर हमला करती है। हाथापाई में, कबीरा और मॉन्टी जीत प्राप्त करते हैं। जूडाह मोंटी के परिवार को जलाने की कोशिश करता है; मोंटी उन्हें बचाता है, और जूडाह को आग से मार देता है। कामिनी जीप में भागती है और उसका मॉन्टी द्वारा पीछा किया गया। वह उसी मंदिर के पास उस पर हमला करती है, लेकिन उसकी खुद मौत खाई में गिरने से हो जाती है। अंत में, मोंटी टीना से शादी करता है।


title: कर्ज़ (1980 फ़िल्म)

text: फिल्म के साउंडट्रैक में लक्ष्मीकांत-प्यारेलाल द्वारा रचित गीत शामिल हैं। आनंद बख्शी द्वारा गीत लिखें गए, जिन्होंने दो हिट गीत, "दर्द-ए-दिल" और "ओम शांति ओम", के लिए दो फिल्मफेयर नामांकन प्राप्त किए। हालांकि, लक्ष्मीकांत-प्यारेलाल ने साल के सर्वश्रेष्ठ संगीत निदेशक के लिए पुरस्कार प्राप्त किया। मोहम्मद रफ़ी द्वारा "दर्द-ए-दिल" और किशोर कुमार द्वारा "एक हसीना थी" और "ओम शांति ओम", विशेष रूप से लोकप्रिय रहे। इसकी एक विशेष धुन भी मशहूर है।


title: कर्ज़ (1980 फ़िल्म)

text: हालांकि पुनर्जन्म की विषय-वस्तु पहले "मधुमती" (1958), "कुदरत" (1981), वगैरह में दिखाई गई थी, लेकिन "कर्ज़" में हत्या और बदला लेने वाला कोण पहली बार देखा गया था। इसने कई अन्य भारतीय रीमेक को प्रेरित किया जिसमें हिमेश रेशमिया की "कर्ज़" (2008) शामिल है।


title: कर्ज़ (1980 फ़िल्म)

text: फिल्म के गीतों ने कई फिल्म शीर्षकों को प्रेरित किया, विशेष रूप से "पैसा ये पैसा" (1985), "मैं सोलह बरस की" (1998), "एक हसीना थी" (2003), "आशिक़ बनाया आपने" (2005) और "ओम शांति ओम" (2007), जिसे हल्की-फुल्की श्रद्धांजलि के रूप में देखा जाता है, क्योंकि इसने इसके कई तत्व उधार लिये थे।


title: गवली

text: गवली अहीर या गवली यादव एक भारतीय समुदाय है, जो मुख्य रूप से गोवा, महाराष्ट्र और मध्य प्रदेश राज्य में पाया जाता है। यादव (गवली) समुदाय महान यादव परिवारों के वंशज हैं जिनमें से एक विष्णु के आठवें अवतार भगवान कृष्ण थे।


title: गवली

text: पूरे उत्तर भारत, गुजरात और दक्कन में केवल यादव परिवारों के राजाओं का शासन था। उन्होंने अपनी क्षत्रिय जाति की परंपराओं, रीति-रिवाजों और व्यवसायों को बनाए रखा है। उन्होंने सरकार में काफी भर्तियां दी हैं और उन्हें मराठा रेजिमेंट में शामिल किया गया है।


title: गवली

text: परंपरागत रूप से, सेउना यादवों को "गवली राजा" कहा जाता है। जब तक भिल्लम वी (1185-93 ई.) ने अपनी राजधानी नासिक के निकट सिन्नार से देवगिरि तक स्थानांतरित नहीं की। होयसल यादवों की तरह, सेऊना यादव भी मूल रूप से चरवाहे या पशुपालक थे। यादव अक्सर गर्व से अपने देहाती वंश का दावा करते थे।


title: गवली

text: खानदेश (यदुवंशी अहीरों का ऐतिहासिक गढ़) के अवशेष लोकप्रिय रूप से गवली राज के माने जाते हैं, जो पुरातात्विक रूप से देवगिरि के यादवों के हैं। इसी वजह से इतिहासकारों का मानना था कि देवगिरी के यादव अभीर थे।


title: मेंडलीफ के पूर्वानुमानित तत्व

text: मेंडलीफ 1869 में रासायनिक तत्व का आवर्त सारणी गुणों के आधार पर प्रकाशित हुआ जो कुछ नियमितता के साथ प्रकट हुआ क्योंकि उन्होंने तत्वों को सबसे हल्के से सबसे भारी तक ले जाया था. जब मेंडेलीव ने अपनी आवर्त सारणी का प्रस्ताव रखा, तो उन्होंने तालिका में अंतराल का उल्लेख किया और भविष्यवाणी की कि तत्कालीन अज्ञात तत्व उन अंतरालों को भरने के लिए उपयुक्त गुणों के साथ मौजूद थे। उन्होंने 44, 68, और 72 के संबंधित परमाणु द्रव्यमान के साथ उन्हें ईका-बोरोन, ईका-एल्यूमीनियम और ईका-सिलिकॉन नाम दिया।


title: मेंडलीफ के पूर्वानुमानित तत्व

text: अपने पूर्वानुमानित तत्वों को अनंतिम नाम देने के लिए, मेंडलीफ ने उपसर्गों का उपयोग किया"eka"- , " dvi " - या "dwi-", और "wikt: 3 संस्कृत tri" -, संस्कृत अंकों के नाम 1, 2, और 3, इस बात पर निर्भर करता है कि उसकी तालिका में ज्ञात तत्व के समान तत्व समूह से एक, दो या तीन स्थान नीचे है। उदाहरण के लिए, १६६ में इसकी खोज से पहले जर्मेनियम को १ 18 और ६ में इसकी खोज से पहले तक ईका-सिलिकॉन कहा जाता था, और रेनियम को द्वि - मैंगनीज कहा जाता था।


title: मेंडलीफ के पूर्वानुमानित तत्व

text: " ईका- " उपसर्ग का उपयोग अन्य सिद्धांतकारों द्वारा किया गया था, न कि मेंडेलीव की अपनी भविष्यवाणियों में। खोज से पहले, फ्रेंशियम को " ईका-सीज़ियम ", और एस्टैटाइन को 'ईका-आयोडीन' के रूप में संदर्भित किया गया था। कभी-कभी, ईका- का उपयोग अभी भी कुछ ट्रांसयूरानिक तत्व के संदर्भ में किया जाता है, उदाहरण के लिए, " एक्टिनियम " (या " डवी-लैंथेनम ") के लिए यूनाबिनियम। लेकिन वर्तमान अधिकारी आईयूपीऐसी अभ्यास का उपयोग परमाणु तत्व नाम के आधार पर परमाणु संख्या अनंतिम नाम के रूप में किया गया है, बजाय आवधिक तालिका में इसकी स्थिति के आधार पर। उपसर्गों की आवश्यकता होती है।


title: चित्रकाव्य

text: चित्रकाव्य वह आलंकारिक काव्य है जिसके चरणों की रचना ऐसी युक्ति से की गई हो कि वे चरण किसी विशिष्ट क्रम से लिखे जाने पर कमल, खड़ग, घोड़े, रथ, हाथी आदि के चित्रों के समान बन जाते हों। इसकी गणना अधम प्रकार के काव्यों में होती है।शब्दचित्र और (2) अर्थचित्र।


title: चित्रकाव्य

text: "ध्वन्यालोक" में जिसे "चित्रकाव्य" कहा है, वही "काव्यप्रकाश" का अवरकाव्य (अधम काव्य) है। स्फुट (स्पष्ट) व्यंग्यार्थ (चाहे वह मनुष्य हो या गुणीभूत) का अभाव रहने पर शब्दालंकार अर्थालंकार आदि से, जिसमें शब्दवैचित्र्यमूलक या अर्थवैचित्र्यमूलक कोरे चमत्कार की सृष्टि की जाती है, उसे "चित्रकाव्य" कहते हैं। इसमें रस-भावादि काव्य के मर्मस्पर्शी तत्वों के न रहने से अनुभूति की गहराई का अभाव रहता है; अनुप्रास, यमक या उपमा, रूपक आदि की कोरी शब्दार्थ क्रीड़ा ही मुख्य हो उठती है। शब्दों या अर्थों को लेकर खिलवाड़ या व्यायाम ही यहाँ अधिकतर अभिप्रेत है। इन्ही आधारों पर इस काव्य विधा के दो भेद माने गए हैं- (1) शब्दचित्र और (2) अर्थचित्र।


title: चित्रकाव्य

text: जहाँ (स्फुट व्यंग्य के अभाव में) अनुप्रास, यमकादि शब्दालंकारों या ओजप्रसादादि गुणव्यंजक वर्णों से शब्दगत चमत्कार प्रदर्शित होता है, उसे शब्दचित्र कहते हैं और जहाँ उपमा-उत्प्रेक्षादि ऊहात्मक अर्थालंकारों से अर्थगत क्रीड़ापरक चमत्कार लक्षित होता है, उसे अर्थचित्र कहते हैं। इनमें भावपूर्ण एवं रमणीयार्थ की अवहेलना करते हुए क्रीड़ावृत्ति पर ही बल दिया जाता है। "शब्दचित्र" वर्णाडंबर के माध्यम से भी चित्रसर्जन होता है- जैसे हिंदी के "अमृतध्वनि" नामक काव्यरूप में। दंडी ने स्वर-स्थान-वर्ण-नियम-कृत वैचित्र्यमूलक कुछ शब्दालंकारों की चर्चा करते हुए दो तीन चार व्यंजन, स्वर आदि वाले चित्रकाव्यभेद का भी निर्देश दिया है।


title: चित्रकाव्य

text: इससे भी आगे बढ़कर शब्दक्रीड़ा का एक विशिष्ट प्रकार है जिसे प्राय: चित्रबंधकाव्य कहते हैं और जिसमें खड्ग, पद्म, हल आदि की रेखाकृतियां में बद्ध, सप्रयास गढ़े पद्य मिलते हैं। हृदयस्पर्शिता से बहुत रहित होने से इन्हें काव्य नहीं पद्य मात्र कहना चाहिए। "रुद्रट" आदि ने इसे ही "चित्रालंकार" नामक शब्दालंकार का एक भेद कहा है। "अर्थचित्र" में मुख्यत: ऊहामूलक, कष्टकल्पनाश्रित, क्रीड़ापरक एवं असहज अर्थवैचित्र्य मात्र की उद्भावना की जाती है। अत: वे भी सहृदय हृदय के संवादभागी न होकर विस्मयपूर्ण कुतूहल के सर्जक होते हैं। "प्रहेलिका" और "दुष्ट प्रहेलिका" के भेद भी चित्रकाव्य ही हैं। इनसें भी सप्रयास शब्दार्थ क्रीड़ा से कुतूहलसर्जना की जाती है।


title: चित्रकाव्य

text: तात्पर्य यह कि चित्रकाव्य की प्रेरणा कवि के भावाकुल अंतस्तल से नहीं वरन् क्रीड़ापूर्ण एवं वैचित्र्यसूचक कुतूहलवृत्ति से मिलती है। अत: कविहृदय की भावसंपत्ति से सहज विलास का उन्मेष यहाँ नहीं दिखाई देता।


title: चित्रकाव्य

text: बंध - चित्रकाव्य में छंद की ऐसी रचना जिसकी कुछ विशिष्ट नियमों के अनुसार उसकी पंक्तियों के अक्षर बैठाने से किसी विशेष प्रकार की आकृति या चित्र बन जाय। जैसे-अश्वबंध, ख़ड्गबंध, छत्र-बंध आदि।


title: चित्रकाव्य

text: चरण-गुप्त - एक प्रकार का चित्र-काव्य जिसके कई भेद होते हैं। इसमें कोष्ठक बनाकर उनमें कविता के चरणों या पंक्तियों के अक्षर भरे जाते हैं।


title: चेन्नई एक्सप्रेस

text: चेन्नई एक्सप्रेस रेड चिलीज़ एंटरटेनमेंट के बैनर तले बनी रोहित शेट्टी द्वारा निर्देशित और गौरी खान द्वारा निर्मित 2013 की भारतीय एक्शन हास्य फ़िल्म है। शाहरुख खान और दीपिका पादुकोण फ़िल्म में मुख्य भूमिका में हैं। फिल्म ने भारत में ₹256.70 करोड़ का कारोबार किया था।


title: चेन्नई एक्सप्रेस

text: राहुल (शाहरुख़ ख़ान) 40 वर्षीय अविवाहित उत्तर भारतीय युवक है, जिसे उसके मां-बाप के गुज़र जाने के बाद उसके दादा (लेख टंडन) और दादी (कामिनी कौशल) ने पाल पोस के बड़ा किया। उसके दादा की आख़िरी इच्छा थी कि उनके मरने के बाद उनकी अस्थियों को रामेश्वरम में प्रवाहित कर दिया जाए। उनकी इच्छा के अनुसार वो उनकी अस्थियां लेकर चेन्नई एक्सप्रेस में सवार होता है। वैसे उसकी असल योजना होती है कि वो अपनी रामेश्वरम यात्रा को बीच में छोड़कर दो दोस्तों के साथ छुट्टियां मनाने गोवा चला जाए। ट्रेन में उसकी मुलाक़ात एक तमिल लड़की मीना (दीपिका पादुकोण) से होती है। कुछ लोग मीना का अपहरण करना चाहते हैं और मीना उनसे बचने का प्रयास करती है। मीना के पिता (सत्यराज) कुंबन गांव के कुख्यात डॉन हैं। उन्होंने ही मीना के पीछे उसका अपहरण करने के लिए अपने रिश्तेदारों को भेज रखा है। वो मीना की शादी उसकी इच्छा के विरुद्ध थंगाबली (निकतिन धीर) से करना चाहते हैं। इसी कारण से मीना घर से भाग जाती है। राहुल, अपनी योजना के अनुसार गोवा नहीं जा पाता है क्योंकि वो परेशानी में घिरी मीना को देखता है और महसूस करता है कि उसे मदद की आवश्यकता है। इस प्रकार उन दोनों में प्यार हो जाता है और कहानी आगे बढ़ती है।


title: चेन्नई एक्सप्रेस

text: "चेन्नई एक्सप्रेस" भारत की विश्वस्तर पर सबसे अधिक कमाई करने वाली फ़िल्म बनने में सफल रही। इस फ़िल्म ने कुल की कमाई की। बॉक्स ऑफ़िस इण्डिया के अनुसार फ़िल्म ने "थ्री इडीयट्स" द्वारा बनाये गये उच्च मानक को पार किया।


title: दूतवाक्यम्

text: दूतवाक्यम् संस्कृत के प्राचीनतम नाटककार महाकवि भास की सुप्रसिद्ध काव्यकृति है। इसकी गणना दृश्यकाव्यों के अन्तर्गत की जाती है। नाट्यकला की दृष्टि से दूतवाक्य की परीक्षा करने पर इसे 'व्यायोग' नामक रूपक-भेद के अन्तर्गत रखा जाता है। व्यायोग की परिभाषा देते हुए आचार्य विश्वनाथ ने कहा है-


title: दूतवाक्यम्

text: अर्थात् व्यायोग उस रूपक को कहते हैं जिसमें प्रसिद्ध इतिवृत्त का चयन किया जाता है। पुरुष पात्रों की अधिकता और स्त्रीपात्रों की न्यूनता होती है, गर्भ और विमर्श सन्धियों की योजना अपेक्षित नहीं होती और पूरी रचना एक अंक में समाप्त होती है। इसमें ऐसे युद्ध का वर्णन होता है जिसमें स्त्री निमित्त न हो। इसमें कैशिकी वृत्ति का अभाव होता है। इसका नायक धीरोद्धत प्रकृति का कोई प्रख्यात व्यक्ति होता है या फिर कोई राजर्षि अथवा देवपुरुष। इसमें श्रृंगार, हास्य और शान्त रसों के अतिरिक्त अन्य कोई रस मुख्य होता है। दूतवाक्य में ‘व्यायोग’ के मुख्य लक्षण घटित होते हुए देखे जा सकते हैं। दूतवाक्यम् की कथावस्तु महाभारत की कथा के उस अंश से ली गयी है जिसमें भगवान् श्रीकृष्ण पाण्डवों के दूत बनकर कौरवों की सभा में जाते हैं। इस रूपक में स्त्रीपात्रों का सर्वथा अभाव है। इसमें राज्य के विभाजन को लेकर युद्ध की चर्चा है। कौरवों में से धीरोद्धत प्रकृति का दुर्योधन दूतवाक्य का नायक है। इसमें शृंगार और शान्त रसों की नहीं, वीर रस की प्रधानता है। इस रूपक में केवल एक अंक है।


title: दूतवाक्यम्

text: संस्कृत रूपक के मुख्य रूप से तीन तत्त्व होते हैं- कथावस्तु, नेता और रस। प्राचीन काल से ही संस्कृत नाटक मंच पर खेले जाते रहे हैं, इसलिए इनके मूल्यांकन में अभिनय की दृष्टि से मंचन-योग्यता को भी पर्याप्त महत्त्व दिया जाता है।


title: दूतवाक्यम्

text: कथावस्तु रूपक का मुख्य तत्त्व है। यह (कथा) प्रख्यात, उत्पाद्य या मिश्र किसी भी प्रकार की हो सकती है। व्यायोग नामक रूपक में प्रायः प्रसिद्ध इतिवृत्त होता है। महाकवि भास ने दूतवाक्य की कथावस्तु महाभारत के उद्योग पर्व से ली है। दूतवाक्यम् की मूल कथा इस प्रकार है-


title: दूतवाक्यम्

text: द्यूतक्रीड़ा में हारने के बाद पाण्डव बारह वर्ष तक वनवास में और एक वर्ष तक अज्ञातवास में व्यतीत करने की शर्त पूरी करके वापस लौटे। जब उन्होंने कौरवों से अपने हिस्से का राज्य मांगा, तो दुर्योधन ने अस्वीकार कर दिया। कौरवों और पाण्डवों के बीच समझौते के प्रयत्न प्रारम्भ हुए। जब यह कार्य सरलता से सम्पन्न होता न दिखा, तब युधिष्ठिर ने विनाशकारी शुद्ध के स्थान पर कौरवों के साथ सन्धि करवाने के उद्देश्य से श्रीकृष्ण से उनका दूत बनने का निवेदन किया। दूत के रूप में उनके हस्तिनापुर पहुंचने पर धृतराष्ट्र ने उनके स्वागत का पूरा प्रबन्ध किया। श्रीकृष्ण पहले कुन्ती के पास गये, फिर दुर्याधन आदि के पास। वे विदुर के घर ठहरे, जहाँ उन्होंने सुना कि कौरव युद्ध की पूरी तैयारी कर चुके हैं और वे लोग श्रीकृष्ण की कोई बात मानने को तैयार नहीं हैं; अतः श्रीकृष्ण का दौत्य कर्म व्यर्थ को जाएगा। फिर भी वे दूसरे दिन विदुर के साथ राजसभा में उपस्थित हुए। जब सब सभासद यथास्थान बैठ गये तब उन्होंने धृतराष्ट्र को बताया कि वे पाण्डवों की ओर से कौरवों से शान्ति-वार्ता करने आये हैं। श्रीकृष्ण ने दुर्योधन के आगे पाण्डवों को दायभाग देने का प्रस्ताव रखा। कौरव-प्रमुख भीष्म, द्रोण, विदुर और धृतराष्ट्र ने भी दुर्योधन से पाण्डवों को दाय भाग दे देने को कहा, किन्तु दुर्विनीत दुर्योधन पाण्डवों को सूई की नोंक के बराबर की भूमि देने को तैयार नहीं था। सन्धि का प्रस्ताव ठुकरा कर उनसे निर्णय को युद्ध पर ही छोड़ देने की बात की। वह क्रुद्ध होकर गान्धारी की बात अनसुनी करके अपने भाईयों के साथ राजसभा से चला गया। किसी प्रकार विदुर की प्रार्थना पर वह पुनः राजसभा में आया। पुनः उसने शकुनि, कर्ण, दुःशासन आदि से श्रीकृष्ण को बन्दी बनाने को कहा। किसी प्रकार धृतराष्ट्र ने उसे इस निन्दनीय कर्म से रोका। तब श्रीकृष्ण ने अपना विराट् रूप दर्शाया, जिसे श्रीकृष्ण की कृपा से अन्धे धृतराष्ट्र, द्रोण, भीष्म, विदुर और संजय ने देखा। धृतराष्ट्र ने श्रीकृष्ण के चरणों में सिर रखकर क्षमा मांगी। पाण्डवों के पास वापस लौटकर श्रीकृष्ण ने अपनी सन्धिवार्ता की असफलता का वर्णन किया।


title: दूतवाक्यम्

text: ‘दूतवाक्य’ में कवि ने महाभारत के इसी कथांश को कुछ भिन्न रूप में प्रस्तुत किया है- नान्दीपाठ के पश्चात् प्रविष्ट हुआ सूत्रधार जैसे ही कुछ बतलाने जा रहा था कि तभी उसे नेपथ्य से कुछ शब्द सुनाई पड़ता है। उससे ज्ञात होता है कि कौरवों और पाण्डवों में विरोध हो गया है और उसी के लिए दुर्योधन की आज्ञा से उसका सेवक मन्त्रशाला की व्यवस्था कर रहा है। दुर्योधन एक वीर राजा के रूप में रंगमंच पर उपस्थित होता है। वह सब आमन्ति्रात राजाओं और सभासदों को सम्मान के साथ सभाभवन में बैठाता है। सभी सभासदों के बीच शकुनि के सुझाव पर भीष्म सेनापति चुने जाते हैं। इसी समय कांचुकीय बादरायण पाण्डवों के शिविर से दूत के रूप में पुरुषोत्तम नारायण के आने की सूचना देता है। श्रीकृष्ण को नारायण कहने पर दुर्योधन क्रोधित हो उठता है और कांचुकीय से कहता है कि कहो कि केशव नामक दूत आया है। बाद में वह उपस्थित राजाओं से पूछता है कि कृष्ण के साथ हमारा व्यवहार कैसा होना चाहिए। उनके आदरसूचक उत्तर को सुनकर वह पुनः उत्तेजित हो उठता है और कहता है कि कृष्ण को बन्दी बना लेना ही उसे रुचिकर है। वह आज्ञा देता है कि केशव के आने पर कोई भी सम्मानार्थ अपने आसन से नहीं उठेगा। यदि किसी ने ऐसा किया तो उसे राज्य की ओर से कठिन दण्ड दिया जायेगा। स्वयं अपने को उठने से रोकने के लिए वह बादरायण से द्रौपदी के केशहरण का चित्रपट मंगवाता है जिसे देखता हुआ वह बैठा रह सके। चित्रपट को देखते हुए वह द्रौपदी, युधिष्ठिर, भीम, अर्जुन, नकुल-सहदेव, शकुनि, आचार्य आदि की भाव-भंगिमाओं का चित्रण करता है।


title: दूतवाक्यम्

text: दुर्योधन के कहने पर कांचुकीय दूत कृष्ण को लेने जाता है। दुर्याधन कर्ण से कृष्ण के नारी जैसे मृदु वचन सुनने को तैयार होने को कहता है। श्रीकृष्ण के सभा में प्रवेश करते ही सभी राजा और क्षत्रिय घबड़ा कर खड़े हो जाते हैं। दुर्योधन भी अपने आसन से गिर जाता है। वासुदेव कृष्ण सभी राजाओं को सम्मान के साथ आसन ग्रहण करने का अनुरोध करते हैं। द्रौपदी के केश और वस्त्र खींचने के चित्र को दुर्योधन के पास देखकर वे मन ही मन उसकी भर्त्सना करते हैं कि अपने ही कुल के बन्धुओं के अपमान करने को मूर्खता के कारण दुर्याधन अपना पराक्रम समझता है। औपचारिक कुशलवार्ता के अनन्तर वासुदेव पाण्डवों का सन्देश सुनाते हैं कि ‘जो हमारा दायभाग है, वह हमें मिलना चाहिए।’ दुर्योधन कहता है कि ‘पाण्डु को मुनिशाप मिला था अतः पाण्डव तो देवपुत्र हैं फिर हमारे बन्धु कैसे हुए? उनका पिता के धन में क्या अधिकार?’ वासुदेव दुर्योधन से पूछते हैं कि धृतराष्ट्र भी अपने पिता विचित्रवीर्य के धन के उत्तराधिकारी कैसे हो सकते हैं? दुर्योधन वासुदेव को उनके बाल-कृत्यों पर भी उलाहना देने लगता है।


title: दूतवाक्यम्

text: श्रीकृष्ण की तर्कसंगत स्पष्टवादिता से दुर्योधन और बौखला जाता है। वह कहता है कि राज्य भिक्षा में प्राप्त करने की वस्तु नहीं। वह राज्य का तृणमात्र भी पाण्डवों को नहीं देगा। वासुदेव उसको चेतावनी देते हुए कहते हैं कि तुम्हारे कारण सम्पूर्ण कुरुवंश का शीघ्र ही विनाश हो जाएगा। वे जाने लगते हैं। दुर्योधन उनको बन्दी बनाने की आज्ञा देता है। वासुदेव विश्वरूप में प्रकट हो जाते हैं। दुर्योघन उनकी माया से और अधिक चकरा जाता है और बाहर निकल जाता है। वासुदेव क्रोधित होकर सुदर्शन चक्र को बुलाते हैं, वह मानव रूप में प्रकट होता है। सुदर्शन के समझाने पर वासुदेव प्रकृतिस्थ होते हैं। अनन्तर वासुदेव के दिव्यास्त्र शार्ंर्ग धनुष, कौमोदकी गदा, पाञ्चजन्य शंख और नन्दक असि एक के बाद एक प्रवेश करते हैं और सुदर्शन के समझाने पर लौट जाते हैं। फिर विष्णुवाहन गरुड़ का प्रवेश होता है। भगवान् को शान्तरोष जानकर सभी अपने-अपने धाम लौट जाते हैं। बाद में श्रीकृष्ण भी पाण्डवों के शिविर में लौटने लगते हैं कि तभी वृद्ध धृतराष्ट्र का प्रवेश होता है। धृतराष्ट्र वासुदेव के पैरों पर गिरकर पुत्रों के अपराध के लिए क्षमा मांगते हैं। भरतवाक्य के साथ दूतवाक्य रूपक समाप्त होता है।


title: दूतवाक्यम्

text: महाभारत की मूल कथा से दूतवाक्य की कथा की तुलना करने पर हमें महाकवि भास द्वारा किये गये कुछ मौलिक परिवर्तन दिखायी देते हैं। महाभारत में धृतराष्ट्र राजा हैं, वे कृष्ण के दूत रूप में आने पर राजसिंहासन पर बैठते हैं जबकि दूतवाक्य में दुर्योधन को राजा के रूप में अवतरित किया गया है। दूतवाक्य में द्रौपदी के केश और वस्त्र खींचने से सम्बन्धित चित्र कवि की उद्भावना है। महाभारत में श्रीकृष्ण को बन्दी बनाने का कोई विशेष प्रयत्न नहीं किया जाता है जबकि दूतवाक्य में उनको बांधने का प्रयत्न दिखाया गया है। दूतवाक्य में दिव्य आयुधों और वाहन गरुड़ की मानव रूप में अवतारणा कवि की अपनी कल्पना है। कवि ने श्रीकृष्ण और दुर्योधन के लम्बे वार्तालाप को अत्यन्त व्यंग्यपूर्ण और रोचक बना दिया है। इन सब नवीनताओं से ही दूतवाक्य की कथा और संवाद सुन्दर और प्रभावशाली हो गये हैं। दूत के रूप में उपस्थित श्रीकृष्ण के वाक्य अर्थात् सन्धि -प्रस्ताव पर आधारित होने के कारण इस रूपक का नाम ‘दूतवाक्य’ सर्वथा सार्थक है।


title: रचनात्मकतावाद (अन्तरराष्ट्रीय सम्बन्ध)

text: रचनात्मकतावाद (Constructivism) अंतर्राष्ट्रीय संबंधों के अध्ययन का तीसरा दृष्टिकोण है। आदर्शवाद और यथार्थवाद के मुकाबले यह नज़रिया विश्व-राजनीति की जाँच सामाजिक धरातल पर करने की तजवीज़ करता है। रचनात्मकतावादियों का दावा है कि अंतर्राष्ट्रीय संबंधों की सही समझ केवल भौतिक सीमाओं के दायरे में होने वाली तर्कसंगत अन्योन्यक्रियाओं से ही नहीं हासिल की जा सकती (जैसा कि यथार्थवादियों का आग्रह है) और न ही उन्हें संस्थागत सीमाओं के भीतर परखने से काम चल सकता है (जैसा कि आदर्शवादी कहते रहे हैं)। रचनात्मकतावादियों के अनुसार सम्प्रभु राज्यों के बीच बनने वाले संबंध केवल उनके स्थिर राष्ट्रीय हितों पर ही आधारित नहीं होते। उन्हें लम्बी अवधि के दौरान बनी अस्मिताओं के प्रभाव में उठाये जाने वाले कदमों को प्रारूपों के तौर पर देख कर समझना पड़ता है।  रचनात्मकतावादी अपना ध्यान अंतर्राष्ट्रीय समुदाय के स्तर पर मौजूद संस्थाओं पर केंद्रित करते हुए अंतर्राष्ट्रीय कानून, राजनय और सम्प्रभुता को अहमियत देते हैं। शासन-व्यवस्थाएँ भी उनके लिए महत्त्वपूर्ण हैं, क्योंकि वे भी विनियमकारी और विधेयक संरचनाएँ पैदा करती हैं। उनके हाथों एक सामाजिक जगत रचा जाता है जिसकी मदद से राज्य के व्यवहार और आचरण तात्पर्यों का अंदाज़ा लगाया जा सकता है।


title: रचनात्मकतावाद (अन्तरराष्ट्रीय सम्बन्ध)

text: रचनात्मकतावाद का सिद्धांत भौतिक आयामों की उपेक्षा नहीं करता, पर वह उनके साथ-साथ अंतर्राष्ट्रीय व्यवस्था को समझने के लिए सामाजिक आयामों को भी जोड़ देता है। इसके तहत जब संस्थाओं की चर्चा की जाती है तो उसका मतलब केवल सांगठनिक ढाँचा ही नहीं होता। संस्था का तात्पर्य है अस्मिताओं और हितों की एक स्थिर संरचना। एक ऐसी संरचना जिसमें साझी समझ, साझी अपेक्षाएँ और सामाजिक ज्ञान अंतर्निहित है। रचनात्मकतावादी संस्थाओं को मूलतः एक संज्ञानात्मक अस्तित्व की तरह देखते हैं जिन्हें अपने कर्त्ताओं के विचारों की सीमाओं के दायरे में ही रहना पड़ता है। संस्थागत संरचनाओं के मानकीय प्रभाव के साथ- साथ रचनात्मकतावाद बदलते हुए मानकों और अस्मिताओं व हितों के बीच बने सूत्रों की जाँच करता है। चूँकि राज्य और अन्य कर्त्ताओं की गतिविधियों के कारण संस्थाओं में लगातार परिवर्तन होता रहता है, इसलिए रचनात्मकतावाद संस्थाओं और कर्त्ताओं को परस्पर अनुकूलन करते रहने वाले अस्तित्वों की तरह देखता है।


title: रचनात्मकतावाद (अन्तरराष्ट्रीय सम्बन्ध)

text: इस विवरण से लग सकता है कि एक सैद्धांतिक रवैये के तौर पर रचनात्मकतावाद पर अमल करना कुछ मुश्किल ही होगा। दरअसल, राज्यों के व्यवहार का अंदाज़ा लगाने के लिए किसी एक ख़ास सामाजिक संरचना को चुनने की सिफ़ारिश करने के बजाय यह दृष्टिकोण कहता है कि किसी एक परिस्थिति में मौजूद संरचना की जाँच-पड़ताल करके उसके विशिष्ट दायरे में राज्य के व्यवहार का अनुमान लगाया जा सकता है। अगर अनुमान ग़लत साबित होता है तो इसका मतलब यह हुआ कि उस संरचना को ठीक से समझा नहीं गया है या वह अचानक बदल गयी है। मसलन, अगर यथार्थवादी कहते हैं कि अंतर्राष्ट्रीय संबंधों में अराजकता व्याप्त है, तो रचनात्मकतावादी कहेंगे कि उनकी यह धारणा हॉब्स द्वारा प्रतिपादित ‘प्रकृत अवस्था’ के आईने में अंतर्राष्ट्रीय समुदाय को देखने से उपजी है। इस प्रकृत अवस्था का निष्कर्ष सामाजिक संबंधों की एक विशिष्ट संरचना से निकाला गया है जो अब बदल चुकी है।


title: रचनात्मकतावाद (अन्तरराष्ट्रीय सम्बन्ध)

text: संरचनावादियों की मान्यता के अनुसार अंतर्राष्ट्रीय संस्थाएँ विनियमन भी करती हैं और विधेयक भूमिका भी निभाती हैं। विनियमनकारी भूमिका का अर्थ है कुछ ख़ास तरह के व्यवहारों और आचरणों को मान्य या प्रतिबंधित करना। विधेयक भूमिका का मतलब है किसी व्यवहार या आचरण को परिभाषित करते हुए उसे एक निश्चित तात्पर्य से सम्पन्न करना। राज्य उनकी निगाह में एक नैगमिक (कॉरपोरेट) अस्मिता है। वह अपने बुनियादी लक्ष्यों (सुरक्षा, स्थिरता, मान्यता और आर्थिक विकास) का निर्धारण करता है। पर इन लक्ष्यों की प्राप्ति सामाजिक अस्मिताओं पर निर्भर है; अर्थात्् राज्य ख़ुद को अंतर्राष्ट्रीय समाज के संदर्भ में जिस तरह समझेगा, उसी तरह उसकी सामाजिक अस्मिताएँ बनेंगी। इसी तरह की अस्मिताओं के आधार पर राज्य का राष्ट्रीय हित संरचित होगा।


title: रचनात्मकतावाद (अन्तरराष्ट्रीय सम्बन्ध)

text: संरचनावादी यथार्थवादियों द्वारा अराजकता को दिये जाने वाले महत्त्व को पूरी तरह नज़रअंदाज़ नहीं करते, पर उनका कहना है कि अराजकता अपने आप में अहम नहीं हो सकती। संबंधों की अराजकता दो मित्र राज्यों को बीच भी हो सकती है और दो शत्रु राज्यों के बीच भी। दोनों का मतलब अलग-अलग होगा। इस लिहाज़ से अराजकता नहीं, बल्कि उसके प्रभाव में बन सकने वाले सामाजिक संबंधों की किस्में ही महत्त्वपूर्ण हो सकती हैं। इन किस्म-किस्म के सामाजिक संबंधों के मुताबिक ही राज्य अपने हितों को परिभाषित करते हैं। मसलन, शीत-युद्ध के दौरान अमेरिका और सोवियत संघ के बीच का रिश्ता भी एक सामाजिक संबंध था जिसके तहत वे दोनों एक-दूसरे को शत्रु की तरह देखते थे और उसी के मुताबिक उनके राष्ट्रीय हितों की संरचना होती थी। जब उन्होंने एक-दूसरे को उस सामाजिक संबंध के आईने में देखना बंद कर दिया, या उस तरह के सामाजिक संबंध की परिस्थितियाँ ही नहीं रह गयीं तो उसके परिणामस्वरूप शीत-युद्ध ख़त्म हो गया।


title: रचनात्मकतावाद (अन्तरराष्ट्रीय सम्बन्ध)

text: स्पष्ट है कि रचनात्मकतावाद एक व्याख्यात्मक सिद्धांत के तौर पर अपनी उपयोगिता बहुत स्पष्ट नहीं कर पाया है। इसके बावजूद उसे एक सैद्धांतिक ढाँचा पेश करने में कामयाबी अवश्य मिली है। रचनात्मकतावाद के प्रचलित होने के पीछे यथार्थवादी और आदर्शवादी दृष्टिकोणों की अपर्याप्तताओं की भूमिका भी है।


title: रचनात्मकतावाद (अन्तरराष्ट्रीय सम्बन्ध)

text: 1. ई. एडलर (1997), ‘सीज़िंग द मिडिल ग्राउंड : कंस्ट्रक्टिविज़म इन वर्ल्ड पॉलिटिक्स’, युरोपियन जरनल ऑफ़ इंटरनैशनल पॉलिटिक्स, अंक 3.


title: रचनात्मकतावाद (अन्तरराष्ट्रीय सम्बन्ध)

text: 2. टी. बीर्सटेकर और सी. वेबर (सम्पा.) (1992), स्टेट सोवरनिटी एज़ सोशल कंस्ट्रक्ट, केम्ब्रिज युनिवर्सिटी प्रेस, केम्ब्रिज.


title: रचनात्मकतावाद (अन्तरराष्ट्रीय सम्बन्ध)

text: 3. टी. होफ़ (1998), ‘द प्रोमिस ऑफ़ कंस्ट्रक्टिविज़म इन इंटरनैशनल रिलेशंस थियरी’, इंटरनैशनल सिक्योरिटी, अंक 23.


title: शाह बेगम

text: शाह बेगम (शाब्दिक अर्थ "राज बेगम"); (सी. 1570 - 16 मई 1604) एक राजपूत राजकुमारी थी। जिसने मुगल राजकुमार, सलीम (बाद में सम्राट जहांगीर) से शादी की और उनकी पहली पत्नी और मुख्य पत्नी बनीं। वह जहांगीर के सबसे बड़े बेटे खुसरो मिर्जा की मां थीं।


title: शाह बेगम

text: मनभवती बाई, जिन्हें मन बाई के नाम से जाना जाता है, आमेर के शासक राजा भगवंत दास की बेटी थीं। वह राजा भारमल की पोती और मरियम-उज़-ज़मानी की बहू थीं, जो उनकी मौसी भी थीं।


title: शाह बेगम

text: पंद्रह साल की उम्र में, मान बाई का विवाह सलीम से हो गई था। अब्दुल कादिर बदायुनी के अनुसार यह विवाह राजकुमार सलीम की मां, महारानी मरियम-उज़-ज़मानी द्वारा तय और तय किया गया था। अकबर ने यह कहते हुए इस मैच के लिए तुरंत सहमति व्यक्त की कि दुल्हन "ठीक आनुवंशिक पूल" वाले परिवार से है। वह व्यापक रूप से अपनी सुंदरता, उच्च आदर्शों और सिद्धांतों के लिए जानी जाती थी। शादी का समझौता दो करोड़ टंकियों में तय हुआ था। अकबर स्वयं अपने सभी रईसों के साथ, राजा की हवेली में गया, और 13 फरवरी 1585 को विशिष्ट हिंदू समारोहों के साथ संयुक्त मुस्लिम काजियों की उपस्थिति में शादी का जश्न मनाया।


title: शाह बेगम

text: भगवंत दास द्वारा दिए गए दहेज में सौ हाथी, घोड़ों के कई तार, जवाहरात, कीमती पत्थरों से बने कई और विविध सोने के बर्तन, सोने और चांदी के बर्तन, और सभी प्रकार की संपत्ति शामिल थी, जिसकी मात्रा सभी गणना से परे है। शाही रईसों को फारसी, तुर्की और अरबी घोड़ों के साथ सोने की काठी के साथ प्रस्तुत किया गया था। दुल्हन के साथ, भारतीय, एबिसिनियन और सर्कसियन मूल के कई पुरुष और महिला दास दिए गए। जैसे ही शाही जुलूस दुर्लभ और पसंद के कपड़े से ढके राजमार्गों के साथ लौटा, सम्राट ने दुल्हन के कूड़े, सोने और गहनों को लापरवाही से बिखेर दिया। अपने घराने का सम्मान करने के लिए जो मुगल दरबार के सर्वोच्च श्रेणी के रईसों का निवास था और अकबर की मुख्य पत्नी का पैतृक घर था और राजकुमार सलीम, मरियम-उज़-ज़मानी, अकबर और सलीम की माँ की पालकी खुद ले जाती थी। कुछ दूरी के लिए उनके कंधों पर दुल्हन।


title: शाह बेगम

text: दंपति की पहली संतान सुल्तान-उन-निस्सा बेगम नाम की एक बेटी थी, जिसका जन्म 25 अप्रैल 1586 को हुआ था और उसकी मृत्यु 5 सितंबर 1646 को हुई थी। वह साठ साल तक जीवित रही। दंपति की दूसरी संतान खुसरो मिर्जा नाम का एक बेटा था, जिसका जन्म 16 अगस्त 1587 को हुआ था। उनके जन्म के समय, मान बाई को "शाह बेगम" की प्रतिष्ठित उपाधि से सम्मानित किया गया था, जिसका अर्थ है "शाही महिला"।


title: शाह बेगम

text: उन्हें एक बहुत ही खूबसूरत महिला बताया गया था। जहाँगीर के प्रति अपनी निष्ठा और सच्ची भक्ति के साथ, उन्होंने उनके दिल में एक विशेष स्थान जीता। [उद्धरण वांछित] जहाँगीर ने अपनी जीवनी जहाँगीरनामा में उनके उच्च आदर्शों और निष्ठा के लिए उनकी प्रशंसा की। वह एक विक्षिप्त महिला थी, जो कल्पित अपमानों पर जल्दी से क्रोधित हो जाती थी, जिसके लिए जहाँगीर की बहुविवाह में राजपूत राजकुमारी के लिए बहुत गुंजाइश थी। इनायतुल्ला ने कहा, "महिला [शाह बेगम] हरम के अन्य कैदियों पर प्रभुत्व की महत्वाकांक्षी थी, और अपनी इच्छा के थोड़े से विरोध पर हिंसक हो गई।" जहाँगीर लिखता है, "समय-समय पर उसका मन भटकता रहा, और उसके पिता और भाई मुझे यह बताने के लिए सहमत हुए कि वह पागल है।"


title: शाह बेगम

text: शाह बेगम ने लगातार खुसरो को अपने पिता के प्रति वफादार रहने की सलाह दी। जब उसने देखा कि यह किसी काम का नहीं है, तो उसने पिता और पुत्र के बीच मेल-मिलाप का कोई रास्ता न पाकर अपनी जान लेने का फैसला किया, जो कि उसके पति सलीम के प्रति उसकी निष्ठा का प्रतीक था।.


title: शाह बेगम

text: 16 मई 1604 को शाह बेगम की मृत्यु हो गई। वह जहाँगीर के प्रति अपने बेटे के दुराचार को सहन करने में असमर्थ थी, जिसने एक परिस्थितिजन्य आघात में उसके जीवन को निराश कर दिया। अपने मन में असंतुलन की स्थिति में, उसने अधिक अफीम का सेवन किया और उसके बाद आत्महत्या कर ली। जहाँगीर की मृत्यु की खबर से तबाह हो गया था और उसके दुःख के कारण चार दिनों तक भोजन नहीं किया था। अपने बेटे के दुःख को देखकर, अकबर ने उसे शोक व्यक्त करने के लिए सम्मान की एक पोशाक भेजी। अंततः उनकी मां मरियम-उज़-ज़मानी ने उन्हें शांत किया।


title: शाह बेगम

text: जहाँगीर ने उनके सम्मान में उनके मकबरे के निर्माण का आदेश दिया और इसे इलाहाबाद दरबार के प्रमुख कलाकार अका रज़ा को सौंप दिया। शाह बेगम का मकबरा इलाहाबाद के खुसरो बाग में स्थित है। यह 1606-07 में बनकर तैयार हुआ था।


title: गूगल डूडल

text: गूगल डूडल एक विशेष अस्थायी परिवर्तन है जो गूगल के होमपेज पर लोगो को बदलकर किया जाता है ताकि छुट्टियों, घटनाओं, और लोगों की उपलब्धियों को मनाया जा सके। पहला गूगल डूडल 1998 के बर्निंग मैन फेस्टिवल (जलते हुआ आदमी महोत्सव) के सम्मान में था, और लैरी पेज और सेर्गेई ब्रिन द्वारा इसे डिजाइन किया गया था ताकि सर्वर के दुर्घटनाग्रस्त हो जाने पर उनकी अनुपस्थिति, उपयोगकर्ताओं को सूचित हो जाये। इसके बाद गूगल डूडल पृष्ठ, बाहरी ठेकेदार द्वारा डिजाइन किए गए और जब तक की पेज और ब्रिन ने प्रशिक्षु डेनिस ह्वांग से 2000 के बस्तिले दिवस के लिए एक लोगो डिजाइन करने के लिए नहीं कहा। इसके बाद से डूडल का आयोजन और प्रकाशन कर्मचारियों की एक टीम द्वारा किया जाता है जिन्हें 'डूडलर्स' कहा जाता है।


title: राष्ट्रीय राजमार्ग ४३ (भारत)

text: राष्ट्रीय राजमार्ग ४३ (National Highway 43) भारत का एक राष्ट्रीय राजमार्ग है। यह छत्तीसगढ़ में गुलगंज से झारखंड में चाईबासा तक जाता है। बीच में इसका मार्ग मध्य प्रदेश राज्य से भी गुज़रता है।


title: गुलशन नन्दा

text: गुलशन नन्दा (मृत्यु 16 नवम्बर 1985) हिन्दी के प्रसिद्ध उपन्यासकार तथा लेखक थे। जिनका जन्म सन 1929 ई. को गुजरांवाला (अब पाकिस्तान) में हुआ था। विभाजन से पूर्व ही उनका परिवार दिल्ली (भारत) में आ गया था। गुलशन नन्दा का आरम्भिक जीवन बड़े कष्टों में व्यतीत हुआ। वह दिल्ली के बल्लीमारान बाज़ार में एक चश्मे की दुकान पर मामूली वेतन पर काम करते थे।  गुलशन नंदा की अद्भुत कल्पनाशीलता से प्रभावित पड़ोस के एक बुजुर्ग ने उन्हें उपन्यास लेखन की सलाह दी। जिसे गुलशन नंदा ने गम्भीरता से लिया और वे पूर्ण निष्ठा व ईमानदारी से लेखन की तरफ अग्रसर हुए। उन्हें एन.डी. सहगल नामक प्रकाशक ने पहली बार छपने का मौक़ा दिया। उस वक़्त उन्हें एक उपन्यास के 100 से 200 रुपए मिला करते थे। फिर रफ़्ता-रफ़्ता उनकी कामयाबी बढ़ने लगी और मिलने वाली रकम भी। आगे चलकर एक वक़्त ऐसा आया कि वो जो भी रकम मांगते, उन्हें मिल जाती। बाद में उनकी कहानियों को आधार बनाकर 1960 तथा 1970 के दशकों में कई हिन्दी फ़िल्में बनाई गईं और ज़्यादातर यह फ़िल्में बॉक्स ऑफ़िस में सफल भी रहीं। उन्होंने अपने द्वारा लिखी गई कुछ कहानियों की फ़िल्मों में पटकथा भी लिखी।


title: गुलशन नन्दा

text: गुलशन नंदा के अधिकांश उपन्यासों में प्रेम, मिलन-विरह, धोखा-कपट, मज़बूरियाँ और इनसे उत्पन्न हुए मानवीय भावों-मूल्यों की अभिव्यक्ति ही प्रमुख थी। आंतरिक पारिवारिक रिश्ते, वर्गभेद का मायाजाल, न्याय-अन्याय का अन्तहीन द्वंद्व इनके उपन्यास के कथानक में सर्वत्र दृष्टिगोचर होता था। हिन्दी-उर्दू के शब्दों की चाश्नी में शायराना ढंग से रचे गए लंबे-लंबे संवाद इन उपन्यासों के प्राणबिन्दु हैं। संवादों में जो भावनात्मक अभियक्ति है, वो समस्त पाठकों की संवेदनशील आत्माओं को रुलाने व झकझोरने का माद्दा रखती थी। इन्हीं खूबियों के चलते गुलशन नन्दा जी ने लोकप्रियता के शिखर को छुआ। उन्होंने लेखन से वो रास्ता बनाया, जो फ़िल्मी दुनिया में उनके होने का मज़बूत आधार बना। उनकी कहानियों और उपन्यासों के अनेक भारतीय भाषाओं में अनुवाद भी हुए और दक्षिण भारतीय भाषाओं में भी फ़िल्में बनी—जैसे तमिल में "इंगेरिन्धो वंधल" (1970); "एयर होस्टेस" (1980) तथा मलयालम में "अमरुधा वाहिनी" (1976) आदि।